Arvio: WWE Vengeance 2002 | Smarkside\nYOU ARE HERE:Home » Arviot » Arkisto » 2002 » Arvio: WWE Vengeance 2002\nArvio: WWE Vengeance 2002\nSijainti: Detroit, Michigan (Joe Louis Arena)\nYleisömäärä: 12 000\nVengeance-niminen ppv nähtiin ensimmäisen kerran vuoden 2001 joulukuussa. Tuo jäi kuitenkin ainoaksi kerraksi, kun Vengeance päätti WWE:n ppv-vuoden, sillä nyt toisella kerralla se otti entisen Fully Loadedin paikan heinäkuulta. Samalla joulukuun ppv-paikalle palaisi tuttu ja turvallinen Armageddon.\nAikataulumuutoksia tärkeämpää on kuitenkin tämän vuoden 2002 ppv:n osalta tietää, että KOTRin ja Vengeancen välillä oli tapahtunut suuria Authority Figure -muutoksia. Kuten KOTRin taustatarinassa jo kerroin, entinen Raw’n omistaja Ric Flair oli menettänyt 50 prosentin osuutensa WWE:stä Vince McMahonille, joka oli edelliskuukaudet hallinnut ainoastaan SD:tä. Näin ollen Vince oli palannut WWE:n yksinvaltiaaksi, mutta hän ei tahtonut ottaa vastuuta molempien ohjelmien pyörittämisestä. Itse asiassa Vince ilmoitti, että hän palkkaisi molemmille ohjelmille uuden General Managerin, jotka ottaisivat vastuun show’iden päivittäisestä toiminnasta. Smackdownin General Manageriksi Vince valitsi varsin luonnollisesti tyttärensä Stephanie McMahonin, josta oli kuoriutunut viime kuukausien aikana paljon kypsemmän ja virallisemman oloinen bisnesnainen. Raw’n General Manager sen sijaan…\nSe tulinen paikka, josta muuan Dante aikoinaan kirjoitti (’Alertin PG-Eran ansiosta h****tti on sensuroitu) luultavasti jäätyi juuri sillä hetkellä, kun Vincent Kennedy McMahon ilmoitti, että hän oli palkannut Raw’n General Manageriksi Eric Bischoffin. Miehen, jonka ei kaiken järjen mukaan pitänyt ikinä, milloinkaan, koskaan esiintyä yhdessäkään WWE:n show’ssa. Miehen, jonka kuolemaa Vince McMahon yleisen tiedon mukaan toivoi 1990-luvun lopulla enemmän kuin mitään. Miehen, joka oli vastuussa Monday Night Warsien synnystä ja WCW:n noususta WWE:n ohi vuosien 1996-1997 aikana. Kaiken järjen vastaisesti Bischoff oli sopinut välit McMahonin kanssa, suostunut tämän alaiseksi ja aloitti nyt uransa Raw’n General Managerina. Bischoff lupasi sekoittaa Raw’n pakan sillä tavalla, ettei sitä koskaan ollut aikaisemmin nähty.\nBischoffilla oli siihen vieläpä ihan hyvät mahdollisuudet, sillä GM-muutoksien yhteydessä Vince McMahon ilmoitti, että seuraavien viikkojen aikana kaikilla WWE:n painijoilla olisi oikeus neuvotella uusien GM:ien kanssa ja halutessaan siirtyä brändistä toiseen. Seuraavien viikkojen aikana nähtäisiinkin monia suuria siirtymisiä, kunnes Vince myöhemmin ilmoitti siirtoajan päättyneen. Ensimmäinen näistä merkittävistä siirtymisistä nähtäisiin tämän Vengeancen aikana.\nJa vielä yksi juttu ennen arvosteluun siirtymistä: Tämä oli ensimmäinen ppv, jossa Smackdownin selostajat Michael Cole ja Tazz pääsivät selostamaan osan show’sta. Stephanie McMahon oli ilmoittanut ppv:tä edeltävässä Heatissa, että Cole ja Tazz selotaisivat show’n ensimmäisen puolikkaan ja King yhdessä JR:n kanssa jälkimmäisen puolikkaan. Tämä oli ihan hyvä muutos, vaikka Cole ja Tazz eivät JR:n ja Kingin tasolla olleetkaan.\nBubba Ray Dudley & Spike Dudley vs. Eddie Guerrero & Chris Benoit\nKyllä vain, Chris Benoit oli tehnyt vihdoin paluunsa ppv-otteluihin yli vuoden poissaolon jälkeen. Tv-lähetyksiin Benoit tosin teki paluunsa jo ennen King of the Ringiä, sillä alkuperäinen tarkoitus oli tuoda hänet feudaamaan (yhdessä Eddie Guerreron kanssa) Steve Austinia vastaan, koska Austin oli alkuperäinen syypää Benoit’n loukkaantumiseen. Kuviot kuitenkin muuttuivat, koska Austin tosiaan lähti pois WWE:stä. Niinpä Benoit liittoutui yhdessä Guerreron kanssa ja otti silmätikukseen Ric Flairin, jonka syytä Austinin lähtö heidän mukaansa oli. Tämän kuvion vuoksi Guerrero ja Flair kohtasivatkin KOTRissa, jonka lopussa viime aikoina selvää singles-pushia saanut Bubba Ray Dudley saapui auttamaan Flairia pieksemällä Guerreron ja Benoit’n. Ensin WWE yritti siis buukata Raw’n uudeksi yläkortin faceksi Bradshaw’ta, ja tuon suunnitelman epäonnistuttua oli Bubba Rayn vuoro yrittää. Joka tapauksessa nyt Guerrero ja Benoit pääsisivät hakemaan kostoa Bubbalta ja tämän velipuolelta Spikeltä. Mielenkiintoinen lisä tähän kuvioon oli muuten se, että huhtikuussa nähdyssä draftissa Benoit draftattiin loukkaantuneena SD:hen, mutta nyt hän kuitenkin pyöri Raw’n kuvioissa ilman mitään kummempaa selitystä.\nTämä oli yksi niistä otteluista, jotka paranivat hurjaa tahtia, mitä pidemmälle etenivät. Ottelun ensimmäiset 5 minuuttia olivat kivaa ja toimivaa perusjoukkuepainia, jossa Benoit ja Guerrero pääsivät osoittamaan hallintataitojaan, mutta mitään kovin kummoista ei kuitenkaan nähty. Sitten homma kuitenkin alkoi muuttaa muotoaan kovalla vauhdilla, kun pöydät tulivat peliin mukaan. Bubba osoitti taas kerran osoittavansa pöytäotteluiden mestari. Spike puolestaan hämmästytti jälleen kerran sillä, miten hurjaa bumppia hän on valmis ottamaan. Guerrero ja Benoit toivat tähän HC-pöytäsekoiluun juuri sopivaa teknistä ja painillista lisävivahdetta, joten tämä tuntui erilaiselta kuin monet aiemmat pöytäottelut. Kaikki eliminointibumpit olivat oikeasti näyttäviä, joten kokonaisuutena tästä jäi positiivisesti yllättynyt fiilis ja todella hyvä maku suuhun. Hyvä opener.\nJamie Noble (c) vs. Billy Kidman\nJamie Noblen ja hänen tyttöystävänsä Nidian yhteistyö oli tuottanut tulosta, kun punaniska-cruiserweightimme oli noussut ensimmäistä kertaa WWE:n Cruiserweight-mestariksi King of the Ringissä. Nyt Noble joutuisi puolustamaan mestaruuttaan ensimmäisen kerran ppv-tasolla, kun hänen vastaansa asettui moninkertainen CW-mestari Billy Kidman, joka oli ansainnut asemansa voittamalla Noblen joukkueottelussa ja päihittämällä Tajirin ykköshaastajuusottelussa.\nJäi ehkä vähän lyhyemmäksi kuin olin toivonut. Se ei silti muuta sitä tosiasiaa, että Noble ja Kidman ovat ehdottomasti taitavia CW-painijoita, jotka pystyivät oikein mallikkaaseen teknispainotteiseen CW-otteluun. Kidmanin olkapään työstäminen toimi hyvänä tarinana ottelussa, ja Kidman vieläpä muisti myydä tuota vammaa ottelun loppuun saakka. Muuten tästä ottelusta ei ole mitään kovin erikoista sanottavaa. Olisin ehkä odottanut vähän enemmän, mutta täytynee olla tyytyväinen siihen, että nyt WWE:n tarjontaan kuuluu edes suhteellisen säännölliset ja ehdottomasti viihdyttävät kevyensarjalaisten mestaruusottelut. Nämä kaksi pystyisivät varmaan parempaankin, mutta ehkä jonain toisena iltana. Joskus olisi myös kiva nähdä kunnon spottailua ja high flying -meininkiä WWE:ssä. Kaikesta tästä kritiikistä huolimatta tämäkin oli ehdottomasti hyvä ottelu.\nJeff Hardy (c) vs. William Regal\nEuropean-mestaruutta puolustettiin taas pienen tauon jälkeen ppv:ssä. Edellisen mestaruusottelun aikaan mestaruusvyötä piti Spike Dudley, joka oli kuitenkin hävinnyt mestaruusvyönsä jo jonkun aikaa sitten takaisin William Regalille. Vasta pari viikkoa sitten Regal oli hävinnyt hänelle henkilökohtaisesti hyvin arvokkaan vyön Jeff Hardylle ja purskahtanut sen jälkeen itkuun. Nyt hänellä oli mahdollisuus korjata tilanne. Itkupilli-Regaliin verrattuna Jeff Hardylla meni todella vahvasti, sillä hän oli viime viikkoina alkanut taas viritellä uutta yritystä singles-uralla. Vahvin esiintyminen tähän mennessä nähtiin pari viikkoa sitten Raw’ssa, jossa Hardy haastoi itse Undertakerin WWE Undisputed -mestaruudesta Ladder Matchissa ja pisti hänet todella tiukalle. Tuota ottelua pidetään edelleen yhtenä Hardyn ensimmäisen WWE-stintin parhaimmista otteluista.\nAika lyhyeksi jäi tämä kohtaaminen, mutta ehkä tämän ei tarvinnutkaan olla show’n pisimpiä otteluita. Silti kaksikon meininki toimi sen verran hyvin yhteen, että olisin mielellään nähnyt näiltä ainakin viisi minuuttia pidemmän ottelun, jolloin oltaisiin päästy hyviin arvosanoihin. Nyt jäätiin ikävästi tv-ottelutasolle. Silti pitää nostaa hattua Hardylle ja Regalille siitä, että he saivat ottelun toimimaan paljon paremmin kuin olisin odottanut. Etukäteen tämä kuulosti juuri sellaiselta ottelijaparilta, jonka tyylit eivät sopisi yhtään yhteen. Loppujen lopuksi ihan kiva välipalaottelu siis.\nHohoo, kyllä vain. SE hetki oli koittanut. Hetki, jolloin tämän päivän suurin painitähti John Felix Anthony Cena teki ppv-debyyttinsä. WWE-debyytistäkin oli kulunut vasta pari viikkoa, ja tässä vaiheessa räppäri-gimmickistä, mestaruusotteluista tai Marine-rooleista ei ollut vielä yhtään mitään tietoa. Uransa alussa Cena oli täysin geneerinen uikkari-face, jonka suurin saavutus tähän mennessä oli se, että hänellä oli vakuuttava look ja että hän oli onnistunut yllättämään ensimmäisissä otteluissaan sekä Kurt Anglen että Chris Jerichon. Debyyttiottelussaan Cena kohtasi Anglen ja lähes tulkoon voitti entisen WWE-mestarin. Paremmaksi tilanne meni Cenan kannalta, kun hän onnistui voittamaan historian ensimmäisen WWE Undisputed -mestarin Chris Jerichon ensin joukkueottelussa ja seuraavalla viikolla singles-ottelussa diskauksella. Tässä vaiheessa Jericho oli niin raivoissaan Cenan voitoista, että hän vannoi antovansa tälle tulokkaalle opetuksen ppv:ssä.\nKiva debyyttiottelu uikkari-Cenalle, joka näytti ottelussa juuri niin hyvältä kuin tulokkaan sopikin. Silti ei voi kuin ihmetellä Jerichon buukkausta. Vielä vuoden alussa mies oli WWE:n kiistaton maailmanmestari, ja nyt hän ei meinaa pärjätä kuukausi sitten debyyttinsä tehneelle nuorukaiselle. No, onneksi Jericho otti ilmeisesti kaikenlaisen buukkauksen vastaan tyynesti ja hoiti tässäkin ottelussa oman osuutensa vakuuttavan tehokkaasti. Ei tämä mikään erityisen huikea painispektaakkeli tietenkään ollut ihan jo sen takia, että siihen ei ollut aikansakaan puolesta mahdollisuuksia. Silti kyseessä oli ihan mukava kohtaaminen ja kiva tapa antaa Cenalle debyyttiottelu ppv:ssä. Omassa roolissaan siis ihan toimiva matsi.\nRob Van Dam (c) vs. Brock Lesnar\nRob Van Dam ja ”The Next Big Thing” Brock Lesnar olivat kohdanneet ensimmäisen kerran King of the Ring -turnauksen finaalissa, jossa Brock Lesnar joutui turvautumaan Paul Heymanin apuun voittaakseen Rob Van Damin. Lesnar oli kuitenkin voittanut tuon turnauksen ja pääsisi näin ollen ottelemaan päämestaruudesta SummerSlamissa. Sitä ennen Lesnar ja Heyman haluaisivat kuitenkin antaa vielä opetuksen RVD:lle, joka oli varma siitä, että hän pystyisi voittamaan rehdissä ottelussa Lesnarin. Heyman oli puolestaan sitä mieltä, että koko RVD:n ura ja maine oli yksin Paul Heymanin ja ECW:n ansiota. Nämä erimielisyydet kasvoivat lopulta niin suuriksi, että ainoaksi ratkaisuksi jäi buukata ppv:hen ottelu, jossa oli vieläpä panoksena Van Damin IC-mestaruus. Tämä oli siis Lesnarin ensimmäinen ppv-tason mestaruusottelu.\nLopetuksen vuoksi en voi antaa tälle niin hienoa arvosanaa kuin olisin muuten ehkä antanutkin. KOTRissa RVD ja Lesnar vetivät vain lyhyen ja kyseiseen tilaisuuteen sopineen pyristyksen, mutta nyt heille annettiin mahdollisuus kunnon otteluun, ja molemmat näyttivät nauttivan tuosta tilaisuudesta täysin siemauksin. Lesnar pääsi vihdoin näyttämään, että hän pystyy vetämään kovatasoisen painijan kanssa todella viihdyttävän ja tasaisen painiottelun. RVD:n taidot puolestaan olivat jo hyvin tiedossa, mutta hän sopi isokokoisen mörssärin kanssa käytävään mestaruusotteluun odotettua paremmin. Kokonaisuutena siis ehdottomasti hyvä ja viihdyttävä ottelu, jossa oli sopivassa tasapainossa Lesnarin power-hallintaa ja RVD:n high flying -hetkiä. Ainut suuri miinus tosiaan siitä lopetuksesta, joka katkaisi ottelun ikävän tylysti. On toki totta, että tulevaisuutta ajatellen tuo oli varmaan ainut järkevä tapa lopettaa ottelu, mutta silti se jätti ikävän loppumaun.\nKuten jo KOTRin arvostelussa kerroin, oli new World orderin erittäin vaikea ja mutkikas WWE-taipale tullut päätökseen pian King of the Ringin jälkeen. Edes Shawn Michaelsin WWE-paluu ja liittyminen nWo:hon ei pelastanut enää porukkaa, kun X-Pac sai kenkää ja Kevin Nash loukkaantui uudelleen heti ensimmäisessä ottelussaan yrittäessään niinkin suurta spottia kuin kehässä juoksemista. Niinpä Vince McMahonille ei jäänyt muuta vaihtoehtoa kuin buukata angle, jossa hän saapui kehään nWo:n themellä ja ilmoitti, että kyseinen stable oli kuollut ja ettei sitä mainittaisi enää ikinä WWE:ssä. Tämän ottelun taustatarina liittyy kuitenkin tiedätte-kyllä-mihin, sillä Booker T ja Big Show olivat molemmat olleet osa nWo:ta, kunnes Michaels potkaisi Bookerin ulos porukasta. Siitä lähtien Booker oli kantanut kaunaa nWo:lle, muun muassa Show’lle. Nämä kaksi olivat ottaneet Raw’ssa useasti yhteen, ja Show oli jopa täräyttänyt Bookerin selostuspöydästä läpi Chokeslamilla. Nyt oli aika tehdä tästä vihanpidosta loppu.\nTämä oli useammallakin tavalla yllättävä ottelu. Ensinnäkin lopputulos oli hyvin omituinen. Toiseksi ottelu oli buukattu aivan toisella tapaa kuin olisin ikinä odottanut. Kolmanneksi ottelu oli paljon tiiviimpi ja lyhyempi kuin olin etukäteen odottanut. Ainoastaan ottelun taso oli odotuksien kaltainen. Ei mitään superviihdyttävää meininkiä mutta ihan kivaa entertainment-brawlausta, joka nousi perus tv-ottelua paremmaksi No DQ -stipulaation ansiosta. Erityisesti Booker T:n Scissors Kick selostuspöydän päälle oli hemmetin näyttävä HC-spotti. Ihan kiva kohtaaminen siis tämäkin, ja yllättävyytensä ansiosta jäi poikkeuksellisen mukavasti mieleen.\nTässä välissä nähtiin illan suuri angle, jota oli rakenneltu koko ppv:n ajan ja sitä edeltävissä tv-lähetyksissäkin. Kun Vince McMahon oli ilmoittanut painijoilla olevan oikeus vaihtaa brandia ja neuvotella toisen show’n GM:n kanssa, oli Raw’n uusi GM Eric Bischoff rynnännyt heti ensimmäisenä Triple H:n pakeille. Hän nimittäin tiesi kaikkien muiden tavoin, ettei HHH tullut varsinaisen hyvin toimeen ex-vaimonsa ja SD:n GM:n Stephanie McMahonin kanssa. Stephanie kuitenkin yritti saada HHH:n pysymään SD:ssä siitä huolimatta, että hän joutui tämän ppv:n aikana allekirjoittamaan Hunterin vaatimat avioeropaperit. Nyt Triple H:n oli tehtävä päätöksensä, ja hän saapui ilmoittamaan sen kehään. Paikalle saapuivat myös molemmat GM:t, ja hyvin nopeasti kävi selville, ettei Triple H tahtoisi työskennellä kummankaan alaisena. Lopulta HHH oli kuitenkin valitsemassa SD:n, kunnes hänen vanha ystävänsä Shawn Michaels saapui paikalle ja sai käännytettyä Triple H:n pään muun muassa DX:n paluuvihjauksilla niin, että HHH päätti sittenkin siirtyä Raw’hon. Kokonaisuudessaan tämä oli hyvin rakenneltu ja hieno angle, jossa muistutettiin jopa Eric Bischoffin ja Triple H:n WCW-historiasta: Bischoff oli sanonut Hunterille tämän WCW-uran aikana, ettei tästä koskaan tulisi suurta nimeä painibisneksessä.\nEdge & Hulk Hogan (c) vs. Christian & Lance Storm\nJoukkuemestaruuskuvioissa oli tapahtunut suuria muutoksia viime viikkojen aikana, kun heinäkuun 4. päivänä (USA:n itsenäisyyspäivänä) järjestetyssä Smackdownissa Hulk Hogan liittoutui yhteen SD:n nousevan face-tähden ja ikuisen Hogan-fanin Edgen kanssa. Kaksikko aloitti yhteistyönsä tehokkaimmalla mahdollisella tavalla, kun Amerikan ikisankari Hogan ja kanadalainen… tai siis, nykyisin Tampassa asuva ja kovasti USA:sta tykkäävä Edge kostuttivat patrioottisten katsojien silmäkulmat voittamalla joukkuemestaruudet inhottavalta homokaksikolta Billy & Chuckilta. Tämä oli ensimmäinen kerta, kun Hogan piti hallussaan joukkuemestaruuksia. Ensimmäisiksi haastajikseen tämä isänmaallinen mestarikaksikko sai Christianin ja Lance Stormin joukkueen. Christian ja Storm olivat tehneet yhteistyötä koko vuoden ajan, mutta vasta viime aikoina he olivat alkaneet nostaa promoissaan esille sitä, kuinka WWE heidän mielestään syrjii jatkuvasti kanadalaisia painijoita (aina lähtien Montreal Screwjobista). Niinpä Storm ja Christian aloittivat Smackdownissa uuden Anti-American -liikkeen, johon liittyi heidän lisäkseen kolmaskin kanadalaispainija Test. Mikäpä olisi siis parempi idea kuin pistää nämä amerikkavihaajat Hogania ja Edgeä vastaan mestaruusottelussa? Ainiin, ja lisäksi Edge ja Christianhan olivat kayfabessa veljeksiä, mutta sitä ei sopinut mainita tämän feudin aikana, koska se söisi Edgen uskottavuutta USA:n ystävänä.\nTodella omituista nähdä Hulk Hogan painimassa Christianin ja Lance Stormin kaltaisten taitavien midcard-jannujen kanssa. Ehkä myös tuo oli se syy, miksi tämän ottelun katsominen oli koko ajan hiukan vaikeaa. En myöskään tykännyt siitä, että selostajien piti storylinen takia koko ajan korostaa sitä, kuinka Edge oli nykyisin amerikkalaistunut ja täysin USA:n kannattaja. Vuosien yhteistä historiaa Christianin kanssa ei mainittu lähes ollenkaan. Lisäksi voisin vielä nillittää ottelun loppuvaiheiden buukkauksesta, jotka tuntuivat jännittävän sijaan enemmänkin harmillisen laimeilta. Turhaa ylibuukkausta minun mielestäni. Näiden syiden vuoksi tästä ottelusta ei tosiaan tullut mitään historiallista joukkuekamppailua, mutta oli tämä silti selvästi askel oikeaan suuntaan viime kuukausien joukkuemestaruuskamppailuihin verrattuna. Nyt mestaruusottelu tuntui oikeasti suurelta ja merkittävältä, ja siinä oli mahtava tunnelma. Eikä painin tasossakaan mitään varsinaista moittimista ollut. Tästä on siis siltä osin hyvä jatkaa.\nUndertaker (c) vs. The Rock vs. Kurt Angle\nTämän ottelun pääfeudi oli Undertakerin ja Rockin välillä, ja se oli saanut alkunsa King of the Ringissä, jossa The Rock oli tehnyt paluunsa parin kuukauden poissaolon jälkeen. Rock ei malttanut olla puuttumatta KOTRin ME:ssä nähtyyn päämestaruusotteluun, ja hän lähes tulkoon aiheutti Undertakerille mestaruustappion. Tämä ei arvatenkaan lämmittänyt Undertakerin mieltä, ja niinpä hän tahtoi kohdata Rockin Vengeancen Main Eventissä. Vince McMahon suostuikin buukkaamaan tuon ottelun, mutta suunnitelmat muuttuivat pari viikkoa myöhemmin, kun Kurt Angle haastoi Undertakerin Smackdownissa käytävään mestaruusotteluun. Tuo ottelu on se kuuluisa (ja tässäkin aiheessa äskettäin käsitelty) ottelu, joka päättyi tasapeliin, kun Angle pisti Undertakerin luovuttamaan Triangle Choke Holdissa mutta Undertaker sai samalla hetkellä pidettyä Anglen hartiat matossa 3-countin ajan. Seuraavalla viikolla Vince ilmoitti lisäävänsä myös Anglen tähän otteluun mukaan, sillä hän oli osoittanut pystyvänsä päihittämään Takerin.\nTämä oli huikea parannus verrattuna viime kuukausien päämestaruusotteluihin ja oikeastaan koko vuoden paras päämestaruusottelu. Tällä suunnalla kun jatketaan, olen todella tyytyväinen. Tässä ottelussa oli nyt taas sitä tunnelmaa ja jännittävyyttä, jota olen näiltä päämestaruusotteluilta toivonut. Lisäksi kaikki kolme miestä pistivät kroppansa jokaikisen pisaran likoon tässä ottelussa ja ottivat vastaan tosi kovia iskuja. Monet ovat antaneet tälle neljääkin tähteä, ja minunkin silmissä tämä oli tosi lähellä huippuottelutasoa, mutta ihan sinne tämä ei silti nouse, koska tässä ottelussa oli yksi häiritsevän suuri ongelma. Tässä ottelussa oli nimittäin tosi vahva finisherhuorauksen maku heti ensimmäisestä viidestä minuutista lähtien. Tunnelma ja jännittävyys tuntuivat etenkin lopussa nojaavan turhan vahvasti sen päälle, että kaverukset iskivät vain finisherejä (joko omiaan tai toistensa) toisensa perään ja toivoivat parasta. Kunnollinen tarinan rakentelu jäi turhan vähälle. Aluksi se ei haitannut, mutta kun sitä jatkui tarpeeksi kauan, alkoi homma hiukan häiritä. Olisi kiva nähdä muitakin liikkeitä kuin finishereitä. Tästä siis miinusta ottelulle, joka oli muuten hieno ME.\nVälippv:ksi tämä Vengeance oli varsin pätevä tapahtuma. Main Eventit ovat olleet WWE:n suurin ongelma tänä vuonna, mutta nyt ppv huipentui sellaiseen otteluun, josta voi olla ylpeä. Lisäksi show’ssa nähtiin monia muitakin hyviä otteluita, eikä yhtään oikeasti huonoa. Ainoastaan yksi ottelu jäi alle **½:n, ja sekin lähinnä vähäisen aikansa vuoksi. Toisaalta taas tämäkään ppv ei onnistunut tarjoamaan yhtään huipputason ottelua, joka alkaa olla jo lähes jonkinlainen kirous WWE:ssä tänä vuonna. Missä ne kaikki klassikkokohtaamiset oikein viipyvät? Joka tapauksessa tämä oli viihdyttävä kokonaisuus, joka olisi muutamilla parannuksilla voinut nousta ihan vuoden parhaimpiin. Nyt se tyytyä olemaan vain Ok.\nWikipedia: WWE Vengeance 2002\nAlkuperäinen kirjoitus julkaistu 17.3.2013\nTags:2002,chris benoit,Eric Bischoff,john cena,kurt angle,the rock,undertaker,vengeance,wwe\nArvio: NWA TNA Weekly PPV #2\nArvio: NWA TNA Heinäkuu 2002


Henri aloitti työt Loimun toimistolla 7.1.2021.\nPuheenjohtajana jatkaa Jouni Vainio, joka on valittu vuosi sitten kaudelle 2020 – 2021.\nMaskittaako? Loimu haluaa tukea jäseniään tässä poikkeustilanteessa ja jaamme jäsenillemme Suomessa valmistettuja kangasmaskeja.\nKilpailukieltojen käytöstä maksettava lakimuutosten myötä korvaus\nLoimulaisilla aloilla asiantuntijatyössä työskennellessä työsopimuksissa on usein sovittu kilpailukiellosta. Työntekijän kannalta kilpailukielto on saattanut rajoittaa merkittävästi oman alan muuhun työhön siirtymistä.\nIhmiset koulutusviennin takana – koulutusvientiseminaari\nKoulutusviennin edistäminen on yksi Marinin hallituksen päätavoitteista, ja viennin määrän odotetaan nousevan merkittävästi. Yliopistojen ja ammattikorkeakoulujen henkilöstö osallistuu aktiivisesti vientihankkeisin ja tekee koulutusvientiä yhä enemmän. Akavalaiset korkeakoulusektorin liitot näkevät tässä paljon mahdollisuuksia, mutta myös haasteita. Haasteisiin on tartuttava, jotta koulutusviennille asetetut odotukset realisoituvat.\nTyöttömyysturvan suojaosa 500 euroa maaliskuun loppuun asti\nHallitus on antanut eduskunnan käsiteltäväksi lakimuutoksen, jolla työttömyysturvan suojaosaa sekä liikkuvuusavustusta koskevia väliaikaisia lakimuutoksia jatkettaisiin maaliskuun loppuun asti. Muutoksen myötä suojaosa osa-aika- tai keikkatyön ajalle olisi 500 euroa 31.3.2021 asti. Tällä hetkellä suojaosan korotus on säädetty päättymään vuoden loppuun mennessä.\nLoimun valtuuston syyskokous valitsi uudet hallituksen jäsenet\nLoimun valtuusto kokoontui toimikautensa viimeiseen kokoukseen etäyhteydellä.\nLoimun hallitus tiedottaa 10/20\nHallitus kokoontui 3.11.2020 hybridikokoukseen\nKorona muutti korkeakoulutettujen työn kuormittavuutta\nLoimu otti käyttöön automaattiset puhelut jäsenpalveluissa\nJos saat puhelun numerosta 0981711919 tai +358981711919, kyseessä on automaattinen puhelu Loimusta.\nTutustu valtuustovaalien 2020 tuloksiin\nLoimun vaalilautakunta on kokouksessaan 26.10.2020 vahvistanut valtuustovaalien tuloksen.\nLoimu hakee kampuspromoottoria Itä-Suomen yliopistoon Joensuun kampukselle - Haku päättyy 8.11.\nLoimu hakee opiskelijatoimintaansa kampuspromoottoria Itä-Suomen yliopistoon Joensuun kampukselle.\nÄänestä Loimun valtuustovaaleissa viimeistään 25.10.2020 - muistutamme myös tekstiviestillä\nValtuustovaalit ovat käynnissä sunnuntaihin 25.10.2020 saakka. Muistutamme äänestämisestä vielä tekstiviestillä perjantaina 23.10.2020. Tekstiviesti lähetetään kaikille vaaleissa äänioikeutetuille jäsenille, joten saat tekstiviestin vaikka olisit jo äänestänyt.\nYTN aloittaa metsäteollisuudessa paikalliset keskustelut työehdoista\nMetsäteollisuus ry. ilmoitti luopuvansa työehtosopimustoiminnasta. Samalla julkisuuteen kerrottiin, että jatkossa työehdot sovitaan paikallisesti. Metsäteollisuuden ylemmillä toimihenkilöillä ei tähän saakka ole ollut työehtosopimusta, joten viesti työehtojen sopimisesta on ilahduttava.\nHallitus piti kokouksen 30.9.2020.\nLoimun jäsenyyteen kuuluu myös vakuutusetuja - jäsenetunasi Suomen edullisin henkivakuutus\nMillaisia rahanarvoisia palveluita ja etuja jäsenyyteesi sisältyy? Jäsenedut ovat voimassa sekä opiskelija- että varsinaisille jäsenille - ota täysi hyöty irti jäsenyydestäsi!\nLoimu on tukenasi yt-neuvottelutilanteessa\nKoronakriisin myötä yhteistoimintaneuvotteluiden määrä on kasvanut. Saat tietoa ja henkilökohtaista tukea Loimusta. Ilmoittaudu mukaan esimerkiksi yt-neuvotteluita käsittelevään webinaariin, katso webinaaritallenteet ja oppaat. Hyödynnä henkilökohtainen tuki: laki- ja urapalvelut ovat kaikkien jäsentemme käytettävissä muutostilanteissa.\nJulkisen alan henkilöstön työhyvinvointia selvitetään\nJulkisen alan työmarkkinaosapuolet ja Kuntien eläkevakuutus Keva selvittävät kuntien, valtion ja seurakuntien henkilökunnan työoloja ja työhyvinvointia. Joka toinen vuosi tehtävä tutkimus toteutetaan syksyllä 2020, ja sen ovat suunnitelleet Kevan ja julkisen alan työmarkkinaosapuolten asiantuntijat yhdessä.\nLoimun opiskelijasyksy tavoittaa pääosin etänä\nLoimun opiskelijatoiminnassa moni asia on etänä tänä syksynä.\nLoimu ottaa käyttöön jäsenpalveluissaan automaattiset puhelut\nAutomaattiset puhelut otetaan käyttöön syksyllä 2020.\nLoimun aloille tuli tuntuvasti lisää koulutuspaikkoja syksyksi. Seuraamme tiiviisti opetus- ja tutkimushenkilöstön määräaikaisuuksien kehitystä, ja tarvittaessa olemme jäsentemme tukena perusteettomien määräaikaisuuksien riitauttamisessa.\nAkavan liittokokous valitsi Sture Fjäderin Akavan puheenjohtajaksi äänin 578–292. Fjäder on toiminut Akavan puheenjohtajana vuodesta 2011 alkaen.\nLoimun edunvalvontatiimissä henkilöstömuutoksia\nYksityisen sektorin neuvottelupäällikkö Anna Kytömaa on palannut edunvalvontatiimiin.


Liana lepotuoli musta - Hemtex\nLepotuoli musta - 58x65x74 cm\nTyylikäs keinorottinkinen loungetuoli.\nTyylikäs keinorottinkinen loungetuoli. Täydellinen terasille lämpiminä ja pitkinä kesäpäivinä. Loungetuoli on säänkestävä ja voidaan pestä käyttäen pientä määrää vihersaippuaa ja vettä. Säilytetään mieluiten sisätiloissa talvella, jotta se pysyy hyvänä monta vuotta. Tuoli sopii täydellisesti saman sarjan Liana-loungepöydän kanssa.\nPaino: 6350 g\nMateriaali: polyeteeni, teräs


Kulutusjuhla » Meikkivoidepullon käyttöongelma\ntuesday 10. juneta 2008 klo 15.40 kirjoittajana Mari Koo\nVirkanainen törmäsi hankalakäyttöiseen meikkivoiteeseen: “Kevätauringon ruskettama naama kaipasi astetta tummempaa meikkivoidetta, ja tavaratalon liukaskielinen konsulentti suositteli sävyä tutusta Lumenen sarjasta. Ostin sen sen kummemmin pakkausta tutkimatta, koska voide oli tuttua lajia, jonka tiedettiin pysyvän hyvin tällaisellakin öljyisyyteen taipuvalla pärstävärkillä.\nKotona oli sitten edessä ikävä yllätys, kun eivät omat eivätkä edes elämänkumppanin näppivoimat oikein riittäneet meikkivoiteen pusertamiseksi ulos pullosta. Lopulta täytyi ottaa purukalusto apuun, ja puristaa pulloa hampailla. Sottaista puuhaa, sillä eihän siinä puteli suussa oikein edes näe, kuinka paljon voidetta ulos pusertaa.” (Mari Koo)\nOmituinen Omron ja kukaan ei ota vastuuta Ostin Omronin henkilövaa’an. Paketin ulkopinnalla sanotaan että vaaka mittaa sadan gramman tarkkuudella. Vastan kun paketin on ostanut ja avannut ja saanut käsiinä käyttöohjeen, käy ilmi, että vaihteluväli onkin ihmisen painosta...\nAvainsanat: Haukut, Kosmetiikka


Me Viisi -elämysblogi: Kaksi miestä ja nainen saman katon alla – Kolmen kimppa on hyperryttävän hauska komedia\nKaksi miestä ja nainen saman katon alla – Kolmen kimppa on hyperryttävän hauska komedia\n14.9.2019 17.38 arviointi , helsingin kaupunginteatteri , helsinki , teatteri 0 kommenttia\nAvopari Pauli ja Sofia päätyvät kummaan pattitilanteeseen, kun Pauli kutsuu pariskunnan yhteiseen kotiin asumaan parhaan kaverinsa. Kuva: Tuomo Manninen.\nKolmen kimppa -näytelmä on suorastaan hyperryttävän hauska! Harvoin olen ollut katsomassa näytelmää, jossa katsomossa nauretaan näytelmän alusta loppuun saakka eli liki koko ajan.\nHuumorinkukkaa käytetään näytelmässä koko ajan, sillä juoni on sopivasti sotkuinen ja yllätyksiä isketään katsojan eteen niin, ettei hekotukselta voi välttyä.\nLautaset ja lasit lentelevät rikki vinhassa vauhdissa ja kirjoja viskellään hyllystä yläkerrasta alas. Kiivasta sananvaihtoa ja raivokasta huutoa kuulemme tämän tästä.\nNäytelmä menee eteenpäin kuin pikajuna, joka vain kiristää vauhtiaan näytelmän edetessä. Tuloksena on läkähdyttävän hauska esitys, josta nauttii koko kahden tunnin keston ajan.\nMies haluaa eron, muttei halua tehdä aloitetta\nElina Hietala näytteli viime syksynä Henrik Ibsenin Nukkekoti-näytelmän jatko-osassa. Nyt hänet nähdään komediassa Sofia-vaimon roolissa. Kuva: Tuomo Manninen.\nHelsingin Kaupunginteatterin studio Pasilassa esitettävän näytelmän pääroolissa nähdään monista televisiorooleistaan tunnettu Jarkko Niemi. Hän näyttelee Paulia, joka on kyllästynyt vaimoonsa (Elina Hietala) asuttuaan tämän kanssa yhdessä noin neljä kuukautta.\nHän haluaa erota, mutta ei itse tahdo ottaa eroa puheeksi. Hän toivoo Sofia-vaimon olevan se, joka eron ottaa.\nPauli päättää, että paras keino eron saamiseksi on ottaa paras kaveri Martin (Olli Rahkonen) heille asumaan joksikin aikaa. Muutolle on keskittävä sopiva syy: Martinin äiti on kuulemma juuri kuollut traagisessa rekkaonnettomuudessa, eikä Martin pysty nyt olemaan yksin, vaan tarvitsee Paulin tukea suruunsa.\nMartin on ensin vastahakoinen Paulin suunnitelmaa kohtaan, eikä osaa käyttäytyä Sofian edessä kuin äitinsä surevan kuuluisi. Pauli määrää, että Martinin tulee olla äreä ja kiukkuinen Sofiaa kohtaan, sotkea ja riehua ja jopa kaataa Sofian rakkaat kirjat.\nTilanne ei kuitenkaan etene niin kuin Pauli toivoisi. Sofia tuntuu hyväksyvän Martinilta kaiken. Alun positiivisen käyttäytymisen muuttuminen raivoamiseksi ei tunnu aiheuttavan Sofiassa mitään lähdön aikeitakaan.\nKaiken kukkuraksi Sofia ja Martin huomaavat kiinnostuvansa toisistaan. Siitä vasta Pauli ratkeaakin.\nMartinista löytyy omaa tahtoa\nMartinia näyttelevän Olli Rahkosen (selällään sohvalla) on voinut nähdä aiemmin muun muassa Turun ja Seinäjoen teattereissa. Kuva: Tuomo Manninen.\nKaikki näytelmän kolme näyttelijää Jarkko Niemi, Elina Hietala ja Olli Rahkonen tuntuvat toimivan niin hyvänä tiiminä, että on vaikeaa kehua ketään erikseen.\nIhailen Jarkko Niemen äänenkäyttöä ja vahvaa ilmaisua sekä ilmeikkyyttä. Hän eläytyy loistavasti Paulin roolin varsin lyhytjänteisenä ja kehittymättömänä miehenä.\nOlli Rahkonen tekee loistokkaan Martinin roolin. Ensin hän alistuu kilttinä hissukkana Paulin tahtoon, mutta hänestä löytyy lopulta omaakin tahtoa. Rahkoselta löytyy aivan herkullisia ilmeitä näytelmän varrella.\nElina Hietala Sofiana näyttelee upeasti ensin huijattua avovaimoa, jolta löytyy totuuden paljastuttua se oikea irtioton taito.\nKolmen kimppa tarjoaakin syksyn hupaisinta antia.


Daniel Radcliffe ei palaa Harry Potteriksi – Potter-fanien toivo sammui lopullisesti – Stara\nDaniel Radcliffe ei palaa Harry Potteriksi – Potter-fanien toivo sammui lopullisesti\nViihdeuutiset 9.3.2020, 9:20 · Tim Isokivi\nBrittinäyttelijä Daniel Radcliffe on monille tuttu Harry Potter -elokuvien nimikkoroolista. J.K. Rowlingin kirjasarjaan perustuvissa kahdeksassa elokuvassa esiintynyt näyttelijä ei kuitenkaan suunnittele palaavansa rooliin.\nRadcliffe kertoi Variety-lehdelle, ettei hän anna mielellään mehdotonta ei-vastausta kysymyksiin. Näyttelijä ei silti pidä Harry Potterin rooliin oalaamista todennäköisenä. Tähti nauttii mahdollisuudesta tehdä monipuolisia rooleja sitoutumatta niihin vuosikausiksi.\n– Ne elokuvat ovat siirtyneet eteenpäin ja pärjäävät hyvin ilman minua. Se sopii minulle hyvin ja pidän nykyisestä elämästäni. En sano etten enää koskaa palaisi elokuvasarjojen pariin, mutta pidän nykyisen urani joustavuudesta, Radcliffe totesi.\nRadcliffe nähdään seuraavaksi elokuvassa Guns Akimbo. Siinä hän näyttelee miestä, joka joutuu taistelemaan henkensä edestä herättyään käsiaseet pultattuina käsiinsä.


Hyvä dekkari pitää mielen virkeänä. Kevään uutuusdekkareita on ilmestynyt jo melkoinen määrä, tähän olemme poimineet muutaman uutuuden, lisää on myymälöissä.\nTutustu tästä myös myyjiemme suosikkeihin!\nSulkien ja kynttiläasetelman keskeltä löytyvä teinitytön ruumis johdattaa rituaalimurhaajan jäljille.Teinitytön ruumis löytyy metsästä kummallisen asetelman keskeltä. Rikostutkija Holger Munch ja hänen työparinsa Mia Krüger jäljittävät murhaajaa, mutta kummankin yksityiselämän murheet häiritsevät heidän keskittymistään, ja tutkinta ajautuu umpikujaan. Kun tuntematon nuori hakkeri lähettää poliisille kammottavan videon, Holger tiimeineen joutuu kilpajuoksuun aikaa vastaan, sillä pian heillä olisi uusi uhri.\nÄiti päästää irti pienen poikansa kädestä, auto ilmaantuu kuin tyhjästä, ja silmänräpäyksessä kaikki muuttuu. Millainen kuljettaja pakenee onnettomuuspaikalta? Tapaus jää kalvamaan rikoskomisario Ray Stevensiä, joka ryhtyy hakemaan oikeutta jokaisen vanhemman pahinta painajaista elävälle äidille, hinnalla millä hyvänsä.Poikansa menettänyt Jenna Gray pakenee suruaan syrjäiseen mökkiin Walesin rannikolla. Hän haluaa jättää koko entisen elämänsä taakseen, mutta menneisyys ja muistot hirvittävästä marraskuisesta illasta palaavat vainoamaan häntä järkyttävin seurauksin.\nUhkaa huokuva dekkarisarjan avaus tempaa Lissabonin korruptoituneeseen alamaailmaan. Kasvoton rikollinen pitää kaupunkia pelon vallassa lapsikidnappauksilla. Poliisikaksikko saa maan korkeimmalta poliisiviranomaiselta työtehtävän, josta ei voi kieltäytyä: Heidän on päästävä alamaailman Leijonaksi ristityn Caetano de Leonin jäljille. Tutkinta on poikkeuksellinen, sillä se ohittaa kaikki normaalit virkareitit.\nJäähallin pukuhuoneesta löytyy kuolleeksi rusikoitu mies. Helsinkiläinen alamaailmapomo Elias Vitikka joutuu yhdistetyksi tapaukseen, sillä poliisi tuntuu ottaneen päämääräkseen osoittaa hänet syylliseksi brutaaliin tappoon keinolla millä hyvänsä. Luksusveneiden salakuljetusbisnestä pyörittävä Vitikka ei ole mikään pulmunen, vaikka onkin huolehtiva perheenisä. Kun Vitikan joukkio joutuu kilpailevan rikollisjoukon iskun kohteeksi, hänen on löydettävä koventuneeseen peliin ratkaisu ja pian. Vitikan on käytettävä suhteitaan niin rikollisten, poliisin kuin jääkiekkomaailman piirissä, kun hän jäljittää tappajaa.\n19,90 (24,90) Tarjoushinta voimassa 4.4. asti\nPommi toimi juuri niin kuin pitikin. Aivan suunnitelman mukaan. Haavoittuneita autetaan parhaillaan ulos. Jean livahtaa vaivihkaa paikalta. Hän ei auta ketään. Hän on pommin asentaja. Jean Garnierilla ei ole enää mitään menetettävää. Hänen äitinsä, Rosie, on vankilassa, tyttöystävä murhattu, työpaikka mennyttä.Tämän arvaamattoman miehen kanssa ylikomisario Camille Verhoevenin on toimittava varovaisemmin kuin koskaan. Onko Jean todellinen uhka koko maan turvallisuudelle vai ainoastaan suuruudenhullu luuseri?Pierre Lemaitre kuljettaa lukijansa taidokkaasti hiuksia nostattavaan tilanteeseen, jossa jokainen kuluva minuutti voi maksaa satojen ihmisten hengen. Mikä lopulta on äidin rakkauden hinta ja kuka sen joutuu maksamaan?\nUtkommer den 21 mars\nMen Harry har ett eget motiv för att hjälpa polisen – att fånga mannen som kom undan. Jaktinstinkten väcks till liv och återigen tvingas Harry offra något av sig själv i jakten på den gäckande mördaren


Riistaruoka tulee rytinällä keskisuomalaisravintoloihin - Keskisuomalainen\nKeski-Suomi 12.02.2016 16:07\nRiistaruoka tulee rytinällä keskisuomalaisravintoloihin\nKolme jyväskyläläistä huippuravintolaa ja paikalliset metsästäjät haluavat tuoda riistan keskisuomalaisten lautasille. Sitä varten Jyvässeudulla puuhataan nyt uudenlaista Taste of Game -ravintolatapahtumaa.\nHelmi–maaliskuussa järjestettävään ravintolatapahtumien sarjaan osallistuvat ravintolat Pöllöwaari, Naissaaren kahvi- ja juhlahuone sekä ravintola Figaro.\nJokaisessa osallistuvassa ravintolassa järjestetään viiden ruokalajin riistaillalliset, joiden toteuttamisessa ravintoloilla on ollut vapaat kädet.\n– Metsien ja villin luonnon maut halutaan tuoda jokaisen ulottuville, kertoo Metsästäjäliiton Keski-Suomen piirin toiminnanjohtaja ja riistaravintolakierueen ideoija Jani Nuijanmaa.\nNuijanmaan mukaan riista kiinnostaa, mutta sen saannissa varsinkin yksityistalouksille on pullonkaulaa, jos ei itse metsästä.\n– Nyt on valtavasti kiinnostusta ruoan alkuperään ja puhauteen, toisaalta myös eettiseen syömiseen, mutta valitettavasti riistalihan saaminen laahaa vähän perässä, Nuijanmaa toteaa.\nRiistaillalliset järjestetään Pöllöwaarissa 26.2., Naissaaressa 5.3. ja Figarossa 24.3.\nJokainen tapahtumaan osallistuva ravintola tarjoaa viiden ruokalajin riistaillallisen. Kuvassa tarjolla sorsanrintaa. Kuva: Jari Rajaranta


Lataa Ylin Windows Video kustantaminen ja jakaminen\nYlin Video kustantaminen ja jakaminen Varten Windows\nBroadCam Streaming Video Server Free for Windowsin avulla voit hallita minkä tahansa ennalta tallennetun tiedoston. Suorita videosi kaikissa suosituissa muodoissa. BroadCam Streaming Video Serverin virtoja voidaan katsella millä tahansa Flash-selainta...\n26 Oct 18 Sisään Video-ohjelmat, Video kustantaminen ja jakaminen\nVisual Watermark for Video on erä video vesileimaus ohjelmisto. Käyttämällä sitä voit vesileimata useita videoita kerralla. Suunnittelimme sen helposti ja kätevästi. Tavoitteenamme on keskimääräinen käyttäjä, joka ei halua viettää aikaa oppimalla kuinka...\n14 Aug 18 Sisään Video-ohjelmat, Video kustantaminen ja jakaminen\nXSplit Broadcaster 3.3.1803.0508 Päivitetty\nYksinkertainen mutta tehokas suoratoisto- ja tallennusohjelmisto, joka tukee lukemattomia live streamia ja tallenteita ympäri maailmaa. Se on täydellinen valinta rikkaan videotiedoston tuottamiseen videopeleissä, joita rakastat. XSplit Broadcaster on...\n15 Aug 18 Sisään Video-ohjelmat, Video kustantaminen ja jakaminen\nOBS Studio 22.0.2 Päivitetty\nVapaa ja avoimen lähdekoodin ohjelmisto videotallennukseen ja suoratoistoon. Ominaisuudet: Tehokas reaaliaikainen video / äänen tallennus ja sekoitus, rajattomilla kohtauksilla voit siirtyä saumattomasti mukautettujen siirtymien...\n27 Oct 18 Sisään Video-ohjelmat, Video kustantaminen ja jakaminen\nPyöreät Panorama HTML5 Internet julkaisija, ohjelmisto julkaista 360 videoita verkossa. Mukana käyttöliittymän luoda kaikki koodin voit ladata Web-sivustoon. Sinun täytyy luoda equirectangular video käyttämällä Pyöreät Panorama Video Publisher ohjelmisto...


Jamimami: Öljyä Markku Jaakopille!\nÖljyä Markku Jaakopille!\nAuroran esimerkistä rohkaistuneena, uskalsin vihdoin ja viimein ottaa melko rähjäiseen kuntoon päässeen markku jaakoppini (aka Marc Jacobsin laukku) huoltokäsittelyyn. Kuten kuvista voitte todeta, sitä se kipeästi kaipasikin:\nHoitovälineiksi valikoitui Auroran tapaan vauvan hoitoöljy, joka meillä onkin jäänyt melko vähälle käytölle ja puhdas harsoliina.\nArkajalkana aloitin öljykäsittelyn laukun takapuolelta, mutta pian varmistuin siitä ettei öljyäminen ainakaan pahaa laukulle tehnyt ja pääsin hinkkaamaan myös paraatipuolta. Melko pikaisella pyyhkimisellä ja pyörittelyllä likaa lähti - huh huh - näin paljon:\nHoito-operaatio osoittatui loppujen lopuksi erittäin helpoksi, ja kuten tästä viimeisestä kuvasta näette - erittäin kannattavaksi. Laukku on kuin uusi! Puhdas (tai ainakin puhtaampi), siisti ja pehmeä. Kuin vauvan pylly - tai ainakin melkein.\nMitäköhän sitä seuraavaksi ottaisi huoltoon? Näin kevään kynnyksellä ja muuton häämöttäessä koko ajan lähempänä, on sellainen olo, että kaikki asiat pitäisi saada tip top ja järjestykseen. Ei rikkinäisiä tai väärän kokoisia vaatteita, huoltamattomia kenkiä, parittomia pyyhkeitä jne, kiitos. Puuhaäiti iskee jälleen!\nTunnisteet: designer stuff, laukut, vinkit\nL 4. maaliskuuta 2010 klo 11.21\nAimo 12. maaliskuuta 2010 klo 21.21\nIrtoaako tuon öljykäsittelyn jälkeen laukusta öljyä vai imaiseeko veska kaiken itseensä? Meinaan vaan, ettei kassi sotke vaatteita.\nyummy 13. maaliskuuta 2010 klo 7.53\nMä annoin laukun kuivua rauhassa yön yli tuon käsittelyn jälkeen. Seuraavana päivänä pinta oli ihan kuiva ja puhdas, eikä ole sotkenut vaatteita yhtään. Ja jos olisikin, niin vauvaöljy on onneksi mietoa ja hajutonta, joten pitäisi lähteä pesussa ihan nätisti pois.\nMutta ei ehkä kannata heti käsittelyn jälkeen mikään silkkipaita yllä rutistaa veskaa kainaloon... :D


• Romukullan muuttaminen rahaksi - Romukullan hinta •\nRomukulta tarkoittaa kultaesineitä, joilla ei ole muuta arvoa kuin niiden sisältämän kullan arvo. Tämä voi olla kuitenkin huomattava arvo, koska kullan hinta on huipussaan, ja kulta hyvin painavaa metallia. Niinpä pienestäkin kultakorusta maksettu hinta voi yllättää myyjän. Ennen kuin haluat myydä kultaesineitäsi, on kuitenkin hyvä perehtyä siihen mitä romukullalla tarkoitetaan, sekä mistä sen arvo ja hinta muodostuvat.\nKatso mitä romukullasta maksetaan\nRomukullaksi lasketaan esimerkiksi rikkinäiset kultakorut, kultakorut jotka ovat ns. tusinatavaraa eli niillä ei ole harvinaisuusarvoa, taiteellista arvoa tai historiallista arvoa. Samoin esimerkiksi hammaskulta on romukultaa, koska sitä ei voi käyttää uudelleen ilman sulattamista. Sen sijaan esimerkiksi kultakolikoilla ja kultamitaleilla voi olla myös keräily- eli numismaattista arvoa. Samoin asianmukaisesti leimattu ja pakattu sijoituskulta, kuten kultalevyt ja harkot, eivät ole romukultaa, vaan ne voidaan myydä hyvään hintaa sijoituskultaa välittäville yrityksille. Toimivista kultakelloista ovat myös keräilijät kiinnostuneet, joten niitä ei kannata myydä romukultana. Niiden hinta on usein paljon kullan arvoa korkeampi.\nMikä on romukullan arvo?\nRomukultaa ostetaan sen sulattamiseksi ja uudelleen käyttämiseksi esimerkiksi koruteollisuudessa. Koska kullan maailmanmarkkinahinta on huipussaan, on laatikoiden pohjille unohtuneilla vanhoilla kultakoruillakin arvaamatonta arvoa. Myös rikkinäiset kultaketjut, kultaiset kellonrannekkeet voidaan sulattaa, joten ne ovat myös romukultaa. Näin jokaisen kotoa voi löytyä ”romukultakätkö.” Romukulta on siis lähtökohtaisesti arvokasta, mutta sen tarkka hinta riippuu monesta seikasta. Kullan arvo riippuu ennen kaikkea sen puhtaudesta. Romukulta, jota yritykset ostavat, täytyy yleensä olla puhtaudeltaan vähintään 8 karaatin kultaa. Kullan puhtaus on yleensä merkitty esineeseen joko karaatein tai promillein. Suomalaisten kultaesineiden puhtaus on yleensä 375, 585, 750, 916 tai 999 promillea. Nämä vastaavat 9, 14, 18, 22 ja 24 karaattia. Mitä vähemmän puhdasta kulta on, sitä alhaisempi hinta siitä maksetaan. Monissa kultaesineissä käytetty kulta ei ole puhtainta eli 24 karaatin (999 promillen) kultaa, koska puhdas kulta on varsin pehmeää metallia ja näin taipuu helposti.\nMikä on romukullan hinta?\nPerushinta, jolla myös romukulta arvostetaan, on kullan maailmanmarkkinahinta. Suomalaiset kultakauppiaat käyttävät yleensä Lontoon metallipörssin (LME) hintoja. Siitä kultaa ostavat yritykset vähentävät oman kulunsa ja voitto-osuutensa. Kullan ostajat tarjoavat grammahinnat kullan eri puhtausasteille. Nämä voivat poiketa toisistaan huomattavastikin, johtuen kunkin kullan ostajan toiminnan kustannusrakenteesta ja voitto-odotuksista. Esimerkiksi sellaisella yrityksellä, jolla on kiinteitä toimipisteitä, ja joka näkee paljon vaivaa kullan arviointiprosessin dokumentointiin, on luonnollisesti korkeammat kustannukset kuin yrityksellä joka toimii ainoastaan netin välityksellä. Tällöin myös kullasta tarjottu hinta on matalampi.\nRomukulta rahaksi, miten myynti tapahtuu?\nRomukullan myynti tapahtuu nykyään yleisimmin postitse. Yleensä kullan ostajayritykseltä tilataan paketti, joka sisältää kullan lähettämiseen tarvittavat dokumentit, turvapussit ja kirjekuoret. Kullan lähettäminen ostajalle näin on sitova kullan myynti. Romukulta arvioidaan yleensä samana päivänä kun sen ostanut yritys vastaanottaa sen. Romukulta punnitaan, ja sen kultapitoisuus määritellään. Kultapitoisuuden määrittelyssä käytetyt esineet voivat vahingoittaa kultaesineitä, mikä on syytä pitää mielessä mikäli kultaesineiden myynti halutaan perua. Yleensä kullan ostajat maksavat kullasta pikaisesti . Arvioinnin perusteella määritellään hinta, ja myyjälle lähetetään rahat saman tien. Mikäli kullasta saatu hinta on pettymys, voidaan kullan myynti perua. Mutta yleensä kaupan peruminen on tehtävä hyvin pikaisesti, jopa vain yhden päivän sisällä rahojen vastaanottamisesta. Lisäksi myyjän on maksettava kaupan peruutuskulut, jotka voivat olla jopa 30 euroa lähetystä kohden.\nMiten korukultaa valmistetaan?


200408659 - Taloussanomat - Ilta-Sanomat\nÖljy kallistuu taas, kauppavaje söi dollaria\nJulkaistu: 15.10.2004 9:02\nYhdysvaltojen öljyvarastojen osoittautuminen toivottua pienemmiksi on nostanut jälleen raakaöljyn hintaa ja painanut osakekursseja alemmas. Samalla Yhdysvaltojen elokuun kauppavajeen nousu heinäkuun 50 miljardista dollarista 54 miljardiin on heikentänyt dollaria. Irakissa sotatoimet ovat kiihtyneet jälleen, ja Yhdysvaltojen ilmaisku Fallujaan ei ainakaan rauhoita tilannetta. West Texas-öljy kallistuikin viime yönä 53,5 dollarista 54,8 dollariin tynnyriltä, Brent on pysynyt noin 51 dollarissa.\nJapanissa talouden ennakoivaa suhdanneindikaattoria on tarkistettu hieman alaspäin, mutta vastaavasti kuluttajaluottamus on jonkin verran voimistunut mikä lupaa kotitalouksilta tukea maan talouskasvulle vaikka Tokion tavaratalojen myynti onkin heikentynyt vuoden takaisesta.\nOsakemarkkinoilla öljy painoi kurssit laskuun. Yhdysvalloissa kaikki pääindeksit laskivat noin prosentin. Japanissa Nikkei heikkeni 0,2 ja Topix 0,4 prosenttia. Hang Seng on pysynyt ennallaan ja Kospi laskenut 0,8 prosenttia. Elektroniikkateollisuuden vientiodotukset kärsivät öljyn hinnan noususta. Eurooppa valmistautuu viikonloppuun ja etsii vihjeitä euron kurssista ja korkojen laskusuuntauksesta.\nKorkomarkkinoilla Yhdysvaltojen kaksivuotinen viitelainatuotto on laskenut 2,5 prosentista 2,46 ja kymmenvuotinen 4,06 prosentista 4,02 prosenttiin. Saksan kaksivuotinen pysyi eilisen 2,44 prosentissa ja kymmenvuotinen laski 3,9 prosentista 3,88 prosenttiin. Euroalueen rahamarkkinakorkojen laskuvire on entisellään, vuoden talletus tuottaa 2,27 prosenttia kun eilinen euribor-noteeraus oli hieman yli 2,30 prosenttia.\nValuuttamarkkinoilla Yhdysvaltojen kauppavaje pudotti dollarin 109,8 jenistä 109,2 jeniin ennen kuin suunta kääntyi ja dollari palasi 109,5 jeniin. Äkkikäännös vihjaa Japanin keskuspankin joko toimineen tai varoittaneen toiminnan mahdollisuudesta 109 jenin tienoilla. Euro kipusi tilaston jälkeen 1,235 dollarista 1,242 dollariin ja on vakiintunut 1,24 dollarin tuntumaan. Samalla yhteisvaluutta on kallistunut 135,4 jenistä 135,8 jeniin.\nPäivän tilastoanti on runsaanlainen. Euroalueelta saadaan hajatietoja kuten Ranskan elokuinen ja Espanjan heinäkuinen vaihtotase. Yhdysvalloista luvassa ovat tuottajahinnat, vähittäismyynti ja teollisuustuotanto syyskuulta. Talouden suunnan kannalta avaintietoja ovat vähittäiskaupan muutos edelliskuusta ja teollisuuden kapasiteetin käyttöaste, jotka kertovat kulutuksen taloudenkasvuun tuomasta panoksesta ja teollisuuden investointitarpeen kehityksestä. Viikonloppu aiheuttaa markkinoille jo tavanomaiset liikkeet eurotalletusten tarjoamaan turvaan.


Yläsavolainen | Käsityömessujen tavoitteena 2000 kävijä raja\n27. Lokakuuta 2016 08:52\nTaito Ylä-Savon toiminnanjohtaja Eija Rasanen odottaa vilkasta viikonloppua.\nKekripäivien aikaan tulevana viikonloppuna Iisalmessa Olvi-oluthallilla järjestetään jo neljännen kerran lähikäsityömessut.\nVuonna 2013 messut järjestettiin ensimmäisen kerran yhdistyksen täyttäessä 40 vuotta. Sen jälkeen messujen suosio on noussut koko ajan.\n- Kun messut on järjestetty vuosittain, on nyt neljäntenä jännä huomata, että ihmiset alkavat jo odottaa niitä, sanoo messujärjestäjä Taito Ylä-Savon toiminnanjohtaja Eija Rasanen.\nYhdistyksen haasteena messujärjestäjänä on, etteivät kaikki halukkaat käsityö- ja muotoilualan yrittäjät mahdu mukaan.\n- Olvi-oluthalliin sopii viitisenkymmentä näytteilleasettajaa. Halukkaita tulijoita olisi enemmän, mutta tilat ovat rajalliset.\nMessupaikan vaihtoa järjestäjät ovat usein miettineet, mutta tunnelmallisuudessaan Olvi-Oluthalli on ollut erinomainen.\n- Meidän messuilla vahvuus on tunnelma. Samanlaista ei ole koettu muualla. Siksi näillekin messuille tulee joukko uusia näytteilleasettajia.\nKauimmat tulijat ovat tänä vuonna Kangasalasta, Haapajärveltä, Jyväskylästä ja Mikkelistä.\n- Meillä on jälleen esillä monipuolisesti käsitöitä, desingia ja muotoilua. Lisäksi meillä on kiinnostavia luentoja ja näyttelyjä, Rasanen vihjaa.\nYksi messuvieraista on varkautelainen Tuomas Sopanen, jolla on Suomen suurin yksityisessä omistuksessa oleva ryijykokoelma. Hän pystyttää näyttelyn messuille ja on esittelemässä näyttelyään lähes koko messujen ajan.\n- Hän nousee myös ohjelmalavalle kertomaan ryijyaarteistaan ja -harrastuksestaan perjantaina kello 14 ja lauantaina kello 10.\nPerjantaina messuovet avataan kello 10 ja lauantaina tuntia aiemmin. Perjantaina ovet sulkeutuvat kello 18, jolloin satamassa sytytetään kekripukki. Lauantaina messut päättyvät kello 15.\nMessujen lavaohjelma alkaa kangaspuiden pystyttämisnäytöksellä ja kankaan rakentamisella. Sen jälkeen yleisöllä on mahdollisuus kutoa itse.\n- Omien mattojen kutomisen suosio on kovassa nousussa. Nyt sitä voi tulla kokeilemaan.\nLauantaina messuilla pääsee kokeilemaan myös vyyhdinkerimisnopeuttaan: leikkimielisessä kilpailussa parien tulee keriä yksi vyyhti kerälle mahdollisimman nopeasti.\nLauantaina messujen yksi huipennus on poikkitaiteellinen esitys, joka on Rasasen mukaan vielä salaisuus. Ohjelmaa on tarkoituksella järjestetty koko päiväksi, jotta myös kävijävirta olisi mahdollisimman tasainen.\n- Parhaiten messuhalliin sopii päivittäin kahden viimeisen tunnin aikana. Kaikkien ei kannata olla samaan aikaan puoliltapäivin, Rasanen vihjaa.\nTaito Ylä-Savo ry toivoo, että mahdollisimman moni innostuu seuraamaan lavaohjelmaa, tietoiskuja, esittelyjä, katsomaan näyttelyjä ja kokemaan tekemisen iloa taitopajoihin.\n- Messujen jälkeen meillä on aina vilkasta tällä käsityökeskus Alliinassa sekä muissa käsityökeskuksissamme Lapinlahdella, Kiuruvedellä ja Pielavedellä. Ihmiset innostuvat uusista ideoistamme, joita messuilla on esillä, Rasanen iloitsee.


Souffelweyersheim Vuokrattavat loma-asunnot ja talot - Grand Est, Ranska | Airbnb\nVuokrakohteet paikassa Souffelweyersheim\nParhaaksi arvioituja loma-asuntoja kaupungissa Souffelweyersheim\nLa campagne à la ville 1Maaseutu kaupunkiin, 1 yksityinen makuuhuone vuokrattavana tilava tyylikäs Aasialainen/retro/moderni talo lampi suuressa yksityisessä kiinteistössä lähellä Strasbourgia. Autotila suojatun kiinteistön sisällä. Olemme kävellen lähellä raitiovaunua B (10mn), joka vie sinut 15 minuutin päästä Strasbourgin keskustaan.\nChambre privée à Robertsau - Sainte Anne.Huone vuokrattavana on täydellinen ihmisille, jotka tarvitsevat rauhallisen paikan levätä. Sinulla on jaettu oma makuuhuone, wc pääsy ja kylpyhuone. Voit pysäköidä autosi täysin ilmaiseen julkiseen pysäköintialueeseen 50 metrin säteellä. Joukkoliikenne : bussit 30 ja 72 50 metrin säteellä, raitiovaunu E 15 minuutin kävelymatkan päässä.\nGreat apartment at Bischheim near StrasbourgVain 5 km: n päässä Strasbourgin keskustasta, erittäin rauhallisella alueella, nautit yöpymisestä tässä suuressa (85 qm2) huoneistossa. Tarjoten tarpeeksi tilaa kuudelle, toivotamme tervetulleiksi pariskunnat, liikematkailijat ja myös lapsiperheet. Löydät kaksi makuuhuonetta, joissa on yksi iso vuode kummassakin sekä olohuone, jossa on vuodesohva kahdelle. Astianpesukone ja pesukone lisäävät mukavuuttasi. Pysäköinti on ilmaista kadullamme, ja lähellä on bussipysäkki.\nSuositut mukavuudet kaupungin Souffelweyersheim loma-asunnoissa\nMuita upeita loma-asuntoja kaupungissa Souffelweyersheim\nAppartement tout équipé entre ville et campagne\nStudio T1 bis aux portes de Strasbourg\nAppartement 3P, rénové, 2SDB, climatise, 65 m^2\nComme à la maison, beau logement cosy et moderne


Nuorisokeskus tienasi 54,060 dollaria kuormuribingosta | Bingo Uutiset\nNuorisokeskus tienasi 54,060 dollaria kuormuribingosta INUVIK - Lillias Mitchener voitti tuliterän kuorma-auton toissa viikolla , sen jälkeen kun oli voittanut jackpotin(päävoiton) nuorisokeskuksen bingosta.\nBingo voittajan suunnitelmia\nKun häneltä kysyttiin mitä hän aikoo tehdä juuri saamalleen Ford F-150:lle, hän sanoi aikovansa myydä sen eteenpäin.\n"Minä ostin juuri uuden ajoneuvon", sanoi hän.\nVince Sharpe joka lahjoitti bingon palkinnon vitsaili ja sanoi ettei hänen kannattaisi myydä rekkaa vaan sen sijaan toinen ostamansa ajoneuvo.\n"Älä viitsi, tämä on sentään Ford," hän sanoi nauraen.\nTV Bingolla ensimmäistä kertaa tavara palkinto\nBingo pidettiin perjantai-iltana ja bingo pelaajat jonottivat koko päivän saadakseen ostettua kortteja pääpalkintoa tavoitellakseen. Se oli ensimmäinen kerta, kun TV bingolla oli jokin tavara bingopalkintona.\nKysyttäessä miksi hän lahjoitti tuliterän rekan nuorisokeskukselle, sharpe vastasi nopeasti.\nSharpe oli ostanut rekan kaksi viikkoa sitten Whitehorse Motorssilta.\nRahat hyvään tarkoitukseen\n"Rahat (bingosta) menevät nuorten ohjelmien hyväksi keskuksessa, se on se minne halusin lahjoittaa ne, ohjelmiin." Sharpe sanoi.\nHyväntekijä viimeiseen asti\nSen lisäksi, että hän osti bingon pääpalkinnon, Sharpe vietti perjantai-illan laskien rahoja nuorisokeskuksen henkilökunnan kanssa bingotoimistossa. Sharpe kertoi, että lahjoituksen tekeminen oli helppo valinta.\n"Kysymyshän on siitä, että saadaan pidettyä nuoret aktiivisina ja yhteiskuntaan osallistuvina."\nHän myös kertoi, että jonot bingoon olivat ulos asti ja bingopelaajat odottivat koko päivän mahdollisuuttansa voittaa itselleen tämä suuri bingopalkinto.\nNuorisokeskuksen bingotoimistossa ruuhkaa\nNuorisokeskuksen ohjelma vastaava Jimmy Ruttan oli myös bingotoimistossa koko perjantai päivän, myyden bingokortteja ja valmistellen tapahtumaa.\n"Se oli uskomatonta, tämä oli ensimmäinen kerta sekä nuorisokeskukselle ja New North Networksille. Näillä kummallakaan ei ole koskaan ollut bingoa, missä suuren bingon palkinto olisi ollut kiinteä esine."\nLisää rahaa nuorisokeskukselle\nTasapelin sattumaa varten, lohdutuspalkintona ollut 5,000$ bingo palkinto oli Kurt Wainmanin lahjoittama. Ruttan kertoi, että bingon päävoiton oletettiin menevän kahden ihmisen kesken jakoon ja näin ollen olisi seurannut erikoispeli tie-break muodossa lopullisen voittajan ratkaisemiseksi.\n"Sitä ei tapahtunut, meillä oli vain yksi voittaja."\nTämä lahjoitettu 5,000$ lisättiin nuorisokeskuksen tuloihin.\nBingosta ansaittujen tulojen käyttäminen\n"Olemme erittäin kiitollisia Kurtille tästä lahjoituksesta", Ruttan kommentoi.\nRuttan kertoi myös, että kerätyt rahat suunnataan urheiluohjelmiin, olemassa oleviin ohjelmiin ja lopuksi nuorisokeskuksen muuttoon, johon kuuluu myös uudistuksia.\n"Olemme todella innoissamme ja tulemme tekemään paljon hyvää tämän ansiosta, se on varma."\nH-hetken läheneminen näkyi kaikkialla\nRuttan kertoi muodostuneesta innostuksesta keskuksessa, kun bingo päivä tuli lähemmäksi.\n"Me olimme kaikki innostuneita laittaessamme julisteita ja valmistautuessamme suureen iltaan". Hän kertoi myös ihmisten soittaneen keskukseen ympäröivistä kunnista yrittäen saada tietoa koskien bingo peliä. "Se oli uskomatonta. Saimme soittoja Fort McPhersonilta ja Aklavikiltä, heidän kysellessään bingo pelistä."


Tatuointi ystävyyden symboliksi? Katso suloisimmat kuvat - Ilmiöt - Voice.fi\n01.09.2017 18:15 - Henna Koste\nIkuista ystävyys kuvaan, jonka merkityksen vain te ymmärrätte.\nYstävyyttä on korostettu muun muassa ystävyyskoruilla, mutta yhä useampi ottaa nyt tatuoinnin ystävyyden kunniaksi. Moni onkin ihastunut perinteisten sydämien lisäksi mitä persoonallisimpiin kuviin. Jokaisessa ystävyyssuhteessa on omat juttunsa. Parhaassa tapauksessa tatuoinnit avautuvat vain teille kahdelle.\nYstävän kanssa tatuoinnin ottaminen on siinäkin mielessä turvallista, että ystävyydessä on usein vahvat siteet. Mikään ei kuitenkaan estä ottamaan rakkaustatuointia kumppanisi kanssa. Niin tekivät myös Jutta Gustafberg ja Juha Rouvinen hiljattain.\nKatso kuvat upeista ystävyystatuoinneista alta.\nSo this may have happened this evening... sorrry mum! #bfftattoo #buzzlightyear\nA post shared by Alison Brooks (@_alison.brooks) on Aug 3, 2017 at 3:02am PDT\nLue myös: Nainen ei osaa piirtää, mutta tekee silti tatuointeja ammatikseen - katso kuvat luomuksista


Virtuaalinen Passio | PASSIO\nVIRTUAALIMATKA PASSIOON - KURKISTA MEILLE!\nVARAA PÖYTÄ NOUTO TAI KOTIINKULJETUS\nLaita 3D virtuaalilasit päähän ja katso miltä meillä näyttää! No okei, ei tarvitse laittaa laseja. Voit katsoa Passiota sisältä oheisen 3D ShowCasen kautta ja liikkua meillä, kuin kävelisit tiloissamme.\nTilamme näyttää varmasti mielenkiintoiselta? Itseasiassa ravintolamme koostuu 3:stä tai jopa 4:stä erillisestä tilasta – vähän riippuu kuka laskee ja miten. Tilat koostuvat 1960 -luvulla (ja vanhempienkin) toimineiden kivijalkakauppojen myymälöistä jotka olemme yhdistäneet. Lattia on mielestämme todella upea – ja suurilta osin alkuperäinen.\nKiinnostaisiko tulla paikan päälle katsomaan ja nauttimaan meillä?\nVARAA PÖYTÄ NOUTO TAI KOTIINKULJETUS LAHJAKORTIT


Maahanmuuttajista apua työvoimapulaan – Kehitysparkki\nYrittäjä, etsitkö työvoimaa? Kehitys-Parkki järjestää Teams-tilaisuuden, jossa pääset kuulemaan, löytyisikö ratkaisu maahanmuuttajista. Toimintaansa esittelevän Startup Refugees -järjestön tietokannassa on paljon motivoituneita osaajia.\nParkanossa ja Kihniössä on monilla aloilla työvoimapulaa. Kehitys-Parkki on yrittänyt auttaa ja etsiä ratkaisuja tilanteeseen monin eri tavoin. Uusimpana keinona kokeillaan työvoiman löytämistä jo Suomessa olevista maahanmuuttajista.\n– Saimme vinkin Startup Refugees -järjestöstä työ- ja elinkeinoministeriöltä. Toivomme, että yrittäjät kuuntelevat avoimin mielin, mitä järjestöllä on heille tarjottavaa. Sieltä voi saada työntekijän esimerkiksi 2–4 viikoksi kokeilemaan, miltä työ tuntuu ja paikkakunta vaikuttaa, toteaa työllisyyden alueasiantuntija Johanna Kaitaranta.\nJärjestö edistää maahanmuuttajien työllistymistä ja yrittäjyyttä sekä tukee yrityksiä maahanmuuttajien työllistymiseen liittyvissä kysymyksissä. Verkostoon kuuluu yrityksiä, julkisen sektorin toimijoita, yhteisöjä, oppilaitoksia ja yksilöitä. Järjestöllä on toimistot Helsingissä, Oulussa ja Rovaniemellä.\nTyönantajan suuntaan Startup Refugees toimii kuten monikielinen henkilöstöpalvelu. Järjestö auttaa työnantajaa kaikissa mahdollisissa asioissa ennen ja jälkeen työntekijän valinnan.\n– Voimme lähettää ehdokkaita yrityksen antamien kriteereiden mukaan, ja olemme yritysten tukena esimerkiksi ryhmä- tai videohaastatteluiden järjestämisessä. Sopivien kandidaattien löytämisen lisäksi tarjoamme tukea muun muassa palkkaukseen ja perehdytykseen liittyvissä kysymyksissä. Palvelumme ovat yrityksille täysin ilmaisia, lupaa Employment Program Coordinator Joonas Kuusikko.\nStartup Refugees -järjestö esittelee toimintaansa keskiviikkona 18.8. klo 8.30 alkaen. Ilmoittautumalla Johanna Kaitarannalle (johanna.kaitaranta@kehitysparkki.fi) saa Teams-linkin lähempänä tilaisuutta.\n⟵Puumilan sämpylöistä puhutaan kylillä\nRoadshow saapuu kertomaan EU-rahoituksen mahdollisuuksista⟶


Joko sinäkin siirryt aurinkoenergiaan? – Turku Energia\nAurinkosähköjärjestelmän hankkiminen nykyään on paitsi helppoa, myös taloudellisesti järkevää. Aurinkopaneelien hinnat ovat laskeneet 2010-luvun aikana maailmanlaajuisesti yli 80 prosentilla. Paneelien tehot ja hyötysuhteet ovat parantuneet, mikä tekee aurinkosähköjärjestelmän hankkimisesta koko ajan houkuttelevampaa.\nMaailmassa asennetaan jokaisen tunnin aikana yli 70 000 aurinkopaneelia*\nTiesitkö, että aurinkoenergian osuus kaikesta maailmassa tuotettavasta energiasta kasvaa kohisten? Sen tuotanto on lähes 200-kertaistunut vuosituhannen alusta. Vuonna 2017 aurinkoenergiaan investoitiin enemmän kuin kivihiileen, maakaasuun ja ydinvoimaan yhteensä.\nAurinkopaneelit sopivat Suomen olosuhteisiin hyvin. Etelä-Suomessa vuotuinen aurinkosäteilyn määrä on samaa luokkaa kuin Pohjois-Saksassa, kun neliömetrin kokoiselle alueelle säteilee vuodessa 980 kilowattituntia. Myös Suomen lämpötilat ovat paneeleille optimaaliset, sillä viileässä säässä niiden hyötysuhde on parempi kuin kuumassa. Kolea ilmasto samalla pidentää paneelien käyttöikää.\nLaadukas ja oikein mitoitettu aurinkosähköjärjestelmä maksaa itsensä takaisin jopa kymmenessä vuodessa. Sen jälkeen investointi alkaa tuottaa puhdasta voittoa omistajalleen. Aurinkosähköjärjestelmä nostaa myös kiinteistön arvoa. Paneelien tavanomainen käyttöikä on 30 vuotta.\nAurinkoenergian käytöllä vähennät helposti hiilidioksidipäästöjä. Pienikin aurinkopaneelipaketti vähentää päästöjä vuodessa keskimäärin kolmen kuukauden autoilun verran.*\nTuotanto omaan käyttöön\nKesäpäivänä aurinkosähkön tuotanto riittää mainiosti kodin energiantarpeeseen. Kesällä aurinkosähköä kannattaa hyödyntää esimerkiksi kodin viilentämisessä ilmalämpöpumpulla. Keskikokoisen järjestelmän hetkellinen teho yltää jopa 4 kW:iin kesäpäivänä.\nTarkistuslista aurinkopaneelien hankintaan\nAurinkopaneelien valmistustavoissa on eroja. Varmista, että hankkimiesi paneelien valmistuksessa on panostettu työn tarkkuuteen ja laadunvalvontaan. Laatu näkyy myös tuotetun sähkön määrässä, sillä kunnollisten paneelien hyötysuhde on yleensä parempi kuin halvoissa versioissa.\nKorkea laatu tarkoittaa useimmiten pitkää takuuaikaa. Kannattaa ottaa huomioon, että paneeleille, inverttereille ja työlle on myönnetty omat, erilliset takuuaikansa.\nTekniikan kehittyessä paneelien tehot ovat kasvaneet, mikä tarkoittaa entistä parempaa energiantuottoa kodin tarpeisiin. Samalla paneelien käyttöä ohjaava tekniikka on jalostunut, ja muun muassa älykkäät invertterit maksimoivat paneelikohtaisen tuoton.\nKun hankit aurinkosähköjärjestelmän luotettavalta toimittajalta, voit olla varma investointisi kannattavuudesta. Me Turku Energialla huolehdimme, että saat tarpeitasi vastaavan järjestelmän. Varmistamme myös, että olet hankintaasi tyytyväinen jatkossakin ja voit olla kaikissa energia-asioissa meihin yhteydessä .


Paikallinen liike käsityön harrastajille - Sydän-Hämeen Lehti\nUusi liike: Kangas-Riitan varastomyymälä avasi ovensa Takojantiellä\nJaa: Marja-Liisa Suomalainen Julkaistu 19.2.2017 10:00 Tekijät\nKari Lahtisen Kangas-Riitan varastomyymälässä on paljon kauniita puuvillakankaita.\n– Otan tänne uuttakin tavaraa ja kysynnän mukaan pyrin lisäämään myyntiartikkeleja, lauantaina Kangas-Riitan varastomyymälän Takojantielle avannut Kari Lahtinen lupaili.\nAinakin fleeceä sekä puuvilla- ja vuorikankaita hän on tilaamassa lisää.\nKangas-Riitan varastomyymälä on avoinna maanantaisin ja keskiviikkoisin kello 15–18 ja lauantaisin kello 10–14. Aukioloajat on suunniteltu niin, että ihmiset ehtisivät työpäiviensä jälkeen ostoksille. Ainakin toistaiseksi maksuvälineenä käy vain käteinen raha.\n– Maksupäätteissä on kuluja niin paljon. Katson nyt ensin, miten tämä lähtee vetämään, mies tuumaa.\nPälkäneläinen Kari Lahtinen pyöritti Kangasalan keskustassa Kangas-Riittaa viimeiset kuusi vuotta yhdessä vanhemman tyttärensä kanssa. Lahtinen jäi leskeksi vuonna 2010. Sitä ennen hän avusti liikkeessä vaimoansa kahdenkymmenenviiden vuoden ajan.\n– Ala alkoi vähitellen hiljentyä emmekä löytäneet Kangasalan keskustasta pienempää tilaa myymälälle. Kiinteät kulut olivat 130 neliön myymälässä liian suuret, mies perustelee myymälän sulkemista viime vuonna.\nViime aikoina hän on huomannut kangaskaupassa pientä virkistymistä. Erityisesti nuoria on tullut lisää käsityön harrastajiksi.\nTakojantie 8:ssa sijaitsevassa varastomyymälässä tilaa on 48 neliömetriä, juuri sopivasti erilaisille kankaille ja ompelutarvikkeille. Tilan Lahtinen vuokrasi Kiinteistö Oy Pälkäneen Venlalta.\n– Syksyllä kyselin tilaa vuokrattavaksi ja tein tänne sitten sopimuksen jälkeen pieniä muutostöitä, mies esittelee.\nPäivätyökseen Kari Lahtinen tekee muovi-, laminaatti- ja parkettilattioiden asennuksia ja hiontaa. Kangas-Riitan varastomyymälästä hän kaavailee jatkossa eläkepäiviensä harrastusta.\n– Täytän seuraavaksi 62 vuotta.\nVarastomyymälän valikoimissa on montaa eri väriä resoria, tukikangasta, erilaisia puuvillakankaita, vakosamettia, flanellia, verho- ja sisustuskankaita, asustekankaita, muutamaa väriä vuorikangasta, leveää tikkikangasta, juhlapukukankaita ja kakkoslaadun kollegea. Lisäksi tarjolla on verhokappoja, joulukankaita, pitsisiä väliverhoja sekä astiapyyhekangasta ja ripsiliinaa.\nSaatavana on myös verhojen ompelupalvelua pienellä toimitusajalla.\nKangas-Riitan varastomyymälän valikoimissa on runsaasti erilaisia ompelutarvikkeita.\n– Tilauksesta verhojen valmistumiseen menee viikosta kahteen, Lahtinen sanoo.\nOmpelutarvikepuolelta löytyy monenlaista pikkutavaraa verhonipsuista virkkuukoukkuihin ja ompelukoneneuloihin.\n– Villalankoja en ota myyntiin, sillä niitä saa täällä muualtakin, Lahtinen perustelee rajaustaan.\nKaikkea ompelussa tarvittavaa sitten löytyy senkin edestä: ompelukonelankoja perusväreissä, nappeja, tarranauhoja, eri tarkoituksiin sopivia vetoketjuja, rypytysnauhoja, kumi- ja heijastinnauhoja, maton kanttia, vino- ja koristenauhoja, anorakin nyöriä ja muun muassa kahvipusseista tehtäviin kasseihin tarvittavaa reppunauhaa ynnä muuta. Lisäksi tarjolla on joitakin kanavatyöpohjia ja – lankoja.\n– Valikoima elää kysynnän mukaan, yrittäjä kertoo.\nKankaita ja ompelutarvikkeita halajavan ei kannata suin päin suunnistaa merta edemmäs kalaan. Kangas-Riitan varastomyymälän valikoimat toimivat hyvin käsityöihmisen inspiraation lähteenä ja saavat sormet syyhyämään tekemisen paloa.\nLue lisää aiheesta: Kangas-Riitta kangaskauppa Kari Lahtinen käsityö käsityöliike


Rantasalmi - Varhaiskasvatuspalvelut\nKORONA / Tiedotteet ja rokotusinfo\nPalvelut » Varhaiskasvatuspalvelut\nVarhaiskasvatuksen esimies ja varhaiskasvatuksen erityisopettaja\np. 040 558 5290\nVarhaiskasvatus on ennen kaikkea lapsen oikeus, joten kaikki lapset (1-5 v) ovat tervetulleita varhaiskasvatuksen piiriin. Varhaiskasvatus on pienten lasten eri elämän piireissä tapahtuvaa kasvatuksellista vuorovaikutusta, jonka tavoitteena on edistää lapsen tasapainoista kasvua, kehitystä ja oppimista. Varhaiskasvatus koostuu hoidon, kasvatuksen ja opetuksen kokonaisuudesta. Varhaiskasvatus tukee lapsen elinikäistä oppimista, jossa leikillä on tärkeä merkitys. Ammattitaitoinen henkilöstö toimii yhteistyössä lasten vanhempien kanssa, jossa ensisijainen kasvatusvastuu on vanhemmilla. Yhteistyön tavoitteena on hyvinvoiva, kasvava, kehittyvä ja oppiva lapsi.\nRantasalmen kunnan varhaiskasvatuspalveluita ovat varhaiskasvatus kahdessa päiväkodissa, perhepäivähoito sekä avoin varhaiskasvatus (kerhotoiminta). Ryhmäperhepäiväkoti Pikku Oskari toimi määräaikaisena 2.1.2020 - 31.5.2020.\nVarhaiskasvatus Rantasalmella - esite\nVuorohoitoa tarjotaan Vuoropäiväkoti Käenkellossa. Vuorohoito on tarkoitettu säännöllisesti vuorotyötä tekevien perheiden lapsille ja sitä tarjotaan vanhempien työstä johtuvan tarpeen mukaan. Vuorohoitoon ei ole subjektiivista oikeutta.\nRantasalmella 6-vuotiaiden esiopetus, esioppilaiden aamu- ja iltapäivähoito ja koululaisten iltapäivähoito on koulutoimen alaista toimintaa.\nLapsen hoitaminen kotona lasten kotihoidontuen avulla on kunnallisen päivähoidon vaihtoehto. Jotta perheellä on mahdollisuus saada kotihoidon tukea, ei lapsella voi samanaikaisesti olla päivähoitosijoitusta päiväkodissa tai perhepäivähoidossa. Kuitenkin esimerkiksi kahden lapsen perheissä voi toisella lapsista olla päivähoitosijoitus, jolloin kotihoidontukea maksetaan kotona olevasta lapsesta\nVarhaiskasvatuksen asiakasmaksujen indeksitarkistuksen vuoksi pyydämme toimittamaan uudet tulotiedot 15.8.2020 mennessä toimistosihteeri Jaana Niiraselle.\nTulotiedot voi toimittaa myös Daisyn kautta viereisestä linkistä: eDaisy\nLinkki Vardan tietosuojaselosteisiin\nTiedote tulorekisterin tietojen käyttöönotosta 1.1.2020 alkaen\nRyhmäperhepäiväkoti Pikku Oskari\nLapsen kasvun, kehityksen ja oppimisen tuki


Maalaisbistro: Maaginen tomaattikeitto lisukkeineen\nTomaattikeitto, kuten kaikki kasviskeitot, maistuu niin paljon paremmalta kun muistat kaksi asiaa. Nimittäin 1) kasvikset paahdetaan ensin uunissa ja 2) valmis keitto jätetään kylmään ainakin yön yli. Näin kaikki ihanat maut ehtivät kehittyä maksimaalisesti ja keittoon tulee syvä umaminen maku. Lisukkeet tuovat hivenen luksusta ja saat mahtavan lounaskeiton aikaiseksi. Paistoin viimeiset kantarellit ja hieman chorizokuutioita ja sekoitin myös voipapuja ja fetajuustoa omaan ja mieheni keittoon. Mieheni muuten totesi, että tämä oli paras tomaattikeitto mitä hän on koskaan syönyt!\nMuutama viikko sitten oli korkea aika poimia kaikki vihreät tomaatit talteen. Keittiössä ne pikku hiljaa muuttuivat kauniin punaisiksi ja makukin oli sopivan makea. Näitä pieniä söpöläisiä käytin tietysti nyt tähän syksyiseen keittoon.\nnoin 5 dl vettä (enemmän jos haluat ohuempaa keittoa)\n1. Halkaise tomaatit. Leikkaa paprika isoiksi paloiksi, kuorittu juuriselleri paksuiksi viipaleiksi ja kuoritut sipulit lohkoiksi. Siirrä kaikki kasvikset uunipellille valkosipulikynsien ja timjamin kanssa. Suolaa ja lorauta päälle hieman oliiviöljyä. Paahda 175 asteisessa uunissa noin tunnin verran. Avaa luukku ja päästä höyryjä ulos aina välillä.\n2. Poista timjaminvarret mutta jätä kuivatut lehdet kasviksien sekaan, kun siirrät ne kattilaan. Aja suht koht sileäksi sauvasekoittimella, lisää pari teelusikallista sokeria, vettä, hieman kasvisliemipulveria tai fondia ja kiehauta. Mausta suolalla ja pippurilla. Käytä chilipippuria, jos haluat keittoosi tulisuutta. Jos mahdollista, niin jätä keitto maustumaan kylmään seuraavaan päivään. Vasta silloin maku on huipussaan ja voit maustaa lisää jos niin haluat.\n3. Tarjoile ruokaisia lisukkeita sopassa. Leipäkrutonkeja, valkoisia papuja, paistettuja sieniä, chorizokuutioita, fetaa, yrttejä, yrttiöljyä, parmesaania tai mitä ikinä keksitkään.\nTunnisteet: alkuruoka, kasvikset, keitto, lounas, tomaatti, tomaattikeitto, uunipaahdettu, vege, vihannekset, vihanneskeitto


Loviisan Kameraseura · Uutisia ja tapahtumia · Upea päätös vuodelle 2017\nUpea juhlavuoden päätös Loviisan kameraseuralle\nSuomi 100 oli valtakunnallinen juhlavuoden teema koko vuoden 2017 ajan. Loviisan kameraseura osallistui juhlavuoden viettoon monin tavoin. Alkuvuodesta Loisto-lehti tarkasteli juhlivaa maatamme loviisalaisin silmin. Aiemmin kameraseuran jäsenet olivat osallistuneet aktiivisesti valtakunnalliseen suureen kuvaushankkeeseen, jossa kuvattiin kaikki Suomen sankarihautausmaat. Loviisalaisten osuus kuvausprojektissa oli 10 Loviisan seudun hautausmaata ja muutama Lapin syrjäinen hautausmaa.\nAsiantuntija-apua saatiin tässä hankkeessa myös Loviisan oppailta. Kuvat julkaistiin joulukuun alussa sotasampo.fi sivustolla https://www.sotasampo.fi/fi/cemeteries/list\nKameraseurojen liitto on valtakunnallinen järjestö, joka pystyy organisoimaan maanlaajuisia dokumentointiprojekteja suhteellisen helposti. Jatkoprojekteistakin on jo ollut keskustelua.\nSuomen Kameraseurojen Liiton teemanäyttelyn aiheena oli tänä vuonna elämä 2000-luvun Suomessa. Kuusi Loviisan kameraseuran edustajaa sai tähän jurytettyyn näyttelyyn 13 kuvaa. Läpimennyttä kuvamäärää voidaan pitää hyvänä etenkin, jos se suhteutetaan kaupungin kokoon. Kuvia näyttelyyn oli laitettu tarjolle 1521 valokuvaa 249 kuvaajalta 39 SKsL:n jäsenseurasta. Tuomarit kelpuuttivat näyttelyyn 94 vedosta 48 kuvaajalta sekä 337 tiedostoa 141 kuvaajalta, yhteensä 431 valokuvaa. Loviisan Kameraseuran hyvää kuvien läpimenoa täydensi lisäksi Ari Haimin saama teemanäyttelyn kunniakirja kuvasta ”Juttutuokio”.\nTuomariston puheenvuoron näyttelyn avajaisissa käytti FT Leena Saraste. Hän kertoi kuvasaaliin olleen tasokas. Elämää 2000-luvun Suomessa oli käsitelty monipuolisesti ja erot ja yhtäläisyydet yli valtakunnan tulivat oivallisesti esille. Vuosien saatossa kuvien sisällön merkitys korostuu, samalla kun maailma ympäristössämme muuttuu.\nKuvat ovat olleet esillä Helsingissä kaapelitehtaalla ja sieltä ne jatkavat Kouvolaan.\nLoviisalaisten kuvia (näyttelyyn hyväksytyt):\nArola Heikki SKsLSM, AFIAP; Veturimiehiä naurattaa (A)\nHaimi Ari EFIAP SKsLE; Juttutuokio (B, KK)\nHaimi Ari EFIAP SKsLE; Money stinks (B)\nLassy Viivi; Hyppy (A)\nLassy Viivi Matkalla onneen (B)\nLassy Viivi Suomineito virran vietävänä (B)\nRantanen Harri; Tulinen rakkaus (A)\nSeppälä Antti EFIAP, SKsLSM; Loppusammutus (B)\nSeppälä Antti EFIAP, SKsLSM; Läpi vaikka harmaan kiven (B)\nSeppälä Antti EFIAP, SKsLSM; Mitä tuolla on (B)\nSeppälä Antti EFIAP, SKsLSM; Näpy näpy (B)\nSeppälä Antti EFIAP, SKsLSM; Poika ja pajupilli (B)\nTaberman Tarja AFIAP; Some sukupolvi (A)\nTeemanäyttelyn avajaisissa, palkittiin myös Antti Seppälä kansainvälisen valokuvausjärjestön FIAP:n FIAP/b eli pronssisella arvonimellä. Saavutus vaatii yli 200 kuvan hyväksyntää kansainvälisissä valokuvanäyttelyissä. Antti on määrätietoisesti kehittänyt itseään valokuvaajana yli 20 vuoden ajan kohti kansainvälistä tasoa. Antti kertoi että vielä haasteita riittää tulevaisuutta ajatellen. Seuraavana on tarkoitus saavuttaa hopea taso.\nMatkallaOnneen Viivi Lassy\nAntti Seppälä vastaanottaa FIAPin arvonimen EFIAP/b -KUVA Ari Haimi\nArvonimien vastaanottajat ryhmäkuvassa Helsinki 9-12-2017 - KUVA Ari Haimi


Omistajat, vuokraajat ja majoittujat taloyhtiössä - TS Koti\nBLOGIT | Kerrostalokyttääjän muistiinpanot 15.7.2019 4:00\nTaloyhtiön asukkaiden asuminen voi perustua monenlaisiin sopimuksiin. Osakkeenomistajat asuvat huoneistossa, jonka osakkeet he itse omistavat. Osakas maksaa osakkeistaan vastiketta taloyhtiölle – asuipa hän huoneistossa tai ei.\nOsakas voi vuokrata huoneistonsa vuokralaiselle vuokrasopimuksella. Tällöin osakasta voidaan kutsua myös sijoittajaksi – varsinkin silloin, jos omistamisen ainoa tarkoitus on vuokrata asuntoa eteenpäin. Yksityishenkilön lisäksi vuokranantajana ja sijoittajana voi toimia myös mm taloyhtiö, asuntosijoitusyhtiö tai vaikkapa kunta tai sen vuokrataloyhtiö.\nVuokralaisen asuminen perustuu vuokrasopimukseen ja hän maksaa huoneiston omistajalle vuokraa. Vuokralainen voi alivuokrata enintään puolet huoneistostaan alivuokralaiselle, joka maksaa vuokralaiselle vuokraa omasta osastaan huoneistoa.\nOsakas itse tai vuokralainen – mikäli vuokrasopimus ei tätä kiellä – voi lisäksi vuokrata huoneistoa väliaikaisesti majoituspalvelun kautta. Esimerkiksi Airbnb on tällainen majoituspalvelu.\nVoidaanko asunnon vuokraamista rajoittaa?\nTaloyhtiö voi puuttua vuokraamiseen tai majoittamiseen ainoastaan kieltämällä nämä yhtiöjärjestyksessä. Mikäli tällaista kieltoa ei yhtiöjärjestyksessä ole, voidaan rajoituksia asettaa vain kaikkien osakkaiden suostumuksella, mikä voi käytännössä osoittautua mahdottomaksi. Rajoittamisesta on viime aikoina keskusteltu julkisuudessa melko paljon kun airbnb-tyyppiset majoitusvaihtoehdot ovat yleistyneet.\nHuoneiston omistaja voi vuokrasopimuksessa kieltää vuokralaista luovuttamasta huoneistoa eteenpäin majoituspalvelun kautta. Tämä kannattaa huomioida aina vuokrasopimuksia laadittaessa tai uusittaessa. Alivuokrausoikeutta ei sen sijaan voida vuokrasopimuksella poistaa muuta kuin silloin jos alivuokrauksesta aiheutuisi kohtuutonta haittaa vuokranantajalle.\nKuka päättää yhtiön asioista?\nOsakkaat käyttävät päätösvaltaa yhtiön asioista yhtiökokouksessa. Osakeomistukseen liittyy tietty määrä ääniä. Usein päätökset tehdään kuitenkin yhtiökokouksessa ilman äänestämistä ns yksimielisenä päätöksenä.\nHalutessaan osakas voi valtuuttaa toisen henkilön osallistumaan ja käyttämään äänioikeuttaan yhtiökokouksessa. Valtuutus voidaan nykyisin tehdä periaatteessa vaikka puhelimitse, mutta kirjallinen valtakirja on aina selkein ja paras vaihtoehto. Valtuutus voi olla voimassa vain yhdessä kokouksessa tai pidemmän ajanjakson. Voimassaolo on syytä mainita valtakirjassa.\nKäsiteltäessä tiettyjä asumiseen liittyviä asioita tulee myös muut asukkaat kuin osakkaat kutsua yhtiökokoukseen, mutta he eivät tällöinkään osallistu päätöksentekoon.\nTaloyhtiön hallituksen voidaan valita jäseneksi myös muita kuin osakkaita, esimerkiksi asukkaita tai jonkin alan asiantuntijoita. Usein hallituksessa voi jopa olla perusteltua olla muitakin kuin osakkaita jäsenenä. Hallituksen jäsen ei voi valtuuttaa tilalleen ketä tahansa, vaan yleensä hallitukseen valitaan myös varajäsen tai varajäseniä jotka nousevat poissa olevan jäsenen tilalle hallitukseen.


Fontana, - Varaus 20 % alennuksella\nHotelli kaupungissa Fontana (): löytyi 760 hotellia\nTuloksissa mukana lähellä kohdetta Fontana olevat hotellit\nTämä hotelli on lähinnä kohdetta Fontana\nHotellin sijaintina on 16780 VALLEY BLVD, lounais-Blue Jay. Matka autolla kaupungin keskustaan vie vain 58 minuuttia.AMERICAS BEST VALUE INN (Blue Jay) tarjoaa kaikki ne palvelut, joita voi odottaa tä...Lisätietoja\nEcono Lodge Fontana 2 tähden hotelli\nEcono Lodge Fontana on lähellä kohdetta Fontana\nEtäisyys keskustasta autolla on 57 minuuttia, ja hotellin sijainti on 17133 VALLEY BLVD, lounais-Blue Jay, mikä sopii loistavasti kaupungin ja sen ympäristön tutkimiseen.Budjetti-tyylinen Econo Lodge ...Lisätietoja\nMotel 6 Fontana 1 tähden hotelli\nHotelli (Fontana) on budjetti-tyylinen ja tasoltaan se kuuluu yksi tähti-kategoriaan. Hotelli tarjoaa erilaisia palveluja, joihin kuuluvat mm. Ravintola.Hotellin sijaintina on 10195 Sierra Ave, etelä-...Lisätietoja\nHilton Garden Inn Fontana 3 tähden hotelli\nKeskus-Fontana on helposti saavutettavissasi, sillä matka vie autolla vain 7 minuuttia. Osoitteessa 10543 Sierra Avenue sijaitseva hotelli on ihanteellinen tukikohta, kun haluat nauttia kaikista kaupu...Lisätietoja\nAmericas Best Value Inn-Rialto 2 tähden hotelli\nKeskus-Rialto on helposti saavutettavissasi, sillä matka vie jalan vain 9 minuuttia. Osoitteessa 425 West Foothill Boulevard sijaitseva hotelli on ihanteellinen tukikohta, kun haluat nauttia kaikista ...Lisätietoja\nEmpire Inn and Suites Rialto 2 tähden hotelli\nEmpire Inn and Suites Rialto tarjoaa monipuolisen huonevalikoiman 1 King bed-tyypistä Room-tyyppiin. Huoneiden lukumäärä on 98, ja hinnat alkavat summasta 66 euroa.Budjetti-tyylinen Empire Inn and Sui...Lisätietoja\nSuper 8 Rialto 2 tähden hotelli\nBudjetti-tyylinen Super 8 Rialto-hotelli on varustettu kaikilla mukavuuksilla, joihin kuuluvat esimerkiksi: n.a..Etäisyys keskustasta autolla on 9 minuuttia, ja hotellin sijainti on 2042 W Valley Blvd...Lisätietoja\nWigwam Motel 2 tähden hotelli\nKeskus-Rialto on helposti saavutettavissasi, sillä matka vie autolla vain 4 minuuttia. Osoitteessa 2728 West Foothill Boulevard sijaitseva hotelli on ihanteellinen tukikohta, kun haluat nauttia kaikis...Lisätietoja\nMotel 6 Riverside West 2 tähden hotelli\nBudjetti-tyylinen Motel 6 Riverside West-hotelli on varustettu kaikilla mukavuuksilla, joihin kuuluvat esimerkiksi: Ravintola.Etäisyys keskustasta autolla on 7 minuuttia, ja hotellin sijainti on 6830 ...Lisätietoja\nValikoimasi: Hotelli kaupungissa Fontana (): löytyi 760 hotellia


MANON - with love sanna hopiavuori\nkokotaulukko Valitse ONESIZE\nTyylikäs ja supermukava kimonohihainen mekko. Pääntiellä on kaksinkertainen kaitale. Mekon sivusaumoissa on taskut ja takana on pitkittäissauma. Mekon mukana tulee neulevyö, mutta mekko toimii mainiosti ilman vyötäkin. Mekon voit yhdistää leggareiden tai sukkisten kanssa .\nKatso mekon mitat kuvasta ja vertaa omiin mittoihisi, väljyyttä on suunniteltu lantiolle reilut 20 cm.


Yhdysvalloissa koiratkin on valjastettu naamiaistouhuun.\n24.10.2018 klo 8:22\nPyhäinpäivän aattona vietetään Amerikassa perinteeksi muodostunutta kauhujen juhlaa Halloweenia. Varaslähtöä juhlahumuun on otettu jo kuluneen viikon aikana.\nFloridan Tampassa nimittäin paikallinen baari järjesti Halloween-teemalla naamiaiskilpailut koirille. Tapahtumassa kerättiin varoja paikalliselle hyväntekeväisyysvaroilla ylläpidettävälle eläinsairaalalle.\nVoittajakoiran ja isännän panostus kisaan on herättänyt huomiota sosiaalisessa mediassa. Tommy-niminen snautseri oli puettu kilpailuun lelunorsuksi. Isäntänsä ohjeistamana hauva otti asu yllään aina muutaman askeleen, kunnes kupsahti kumoon. Tämän jälkeen isäntä tuli norsun luo avaimen kera vääntäen tähän ikään kuin lisää virtaa. Koira siis näytteli taitavasti lelua, josta oli virta vähissä.\nIsännän ja hauvan yhteispelistä julkaistu video on kerännyt huimasti katseluita eri alustoilla.\nVideo on paitsi ihastuttanut, myös vihastuttanut. Osa kommentoijista muistuttaa, että eläinten pukeminen naamiaisasuihin ei palvele eläimen omaa etua, vaikka se olisi ihmisistä kuinka hauskaa.\nTapahtumassa mukana ollut lemmikkieläintarvikeliike julkaisi myös saman videon omalla Facebook-sivuillaan. Siellä videon yhteydessä on selvitetty, että tapahtumassa ei aiheutettu harmia eläimille. Tommyn asussa oli hengitysaukkoja ja koira oli asussaan korkeintaan puolen minuutin ajan paraatin aikana.\nHyvästi, Luna! Pidetty tv-koira jää tänään eläkkeellePrinsessa Madeleine perheineen asettui taloksi Floridaan - hakivat Halloween-kurpitsansa paikallisten tapaan


Ajankohtaista Archives - Sivu 5 6:stä - Vantaan sosialidemokraattinen kunnallisjärjestö\nSote-palveluissa tavoitteena eriarvoisuuden vähentäminen ja yhdenvertaisuuden turvaaminen\nPääministeri Sanna Marinin hallitusohjelman mukaan sote-uudistuksen tavoitteena on eriarvoisuuden vähentäminen ja yhdenvertaisuuden turvaaminen sote-palveluissa. Sote -uudistuksen toteuttamisen kannalta on sosialidemokraattisen valtuustoryhmän mielestä tärkeää, että erillisratkaisun mallin pohjaksi valitaan Uudenmaan jakaminen viiteen alueeseen. Neljän itsehallinnollisen alueen ja Helsingin kaupungin muodostama Uudenmaan…\nDemarit sanoivat Kyllä Suomirata hankkeen suunnittelulle vantaalaisten vuoksi\nSosialidemokraattinen valtuustoryhmä äänesti maanantaina kyllä Suomirata suunnitteluhankkeeseen osallistumisen puolesta. – Olemme vakuuttuneita siitä, että vantaalaisten edunvalvonnan kannalta olisi hyödytöntä olla olematta mukana suunnittelussa sosialidemokraattisen valtuustoryhmän puheenjohtaja Minna Räsänen linjaa ja jatkaa: – Toteutuessaan Suomiradan taloudelliset vaikutukset tuovat kaupungillemme tuloja, joilla…\nVantaan Demarit Hyvinvointimessuilla 12.10.\nVantaan Demarit jalkautuu jälleen Hyvinvointimessuille Myyrmäen Energia areenalle (Rajatorpantie 23, 01600 Vantaa) lauantaina 12.10. Tule juttelemaan meidän kanssa ja nouda samalla heijastin! Hyvinvointimessut tuo jälleen mittavan kattauksen hyvinvointipalveluita, harrastuksia ja vertaistukea tarjoavia yhdistyksiä, yhteisöjä ja yrityksiä Energia Areenalle. Mukana…


Laulaja tatuoi Harry Stylesin poskeensa – millä järjellä? – Stara\nLaulaja tatuoi Harry Stylesin poskeensa – millä järjellä?\nViihdeuutiset 30.1.2019, 15:20 · Terhi Piiroinen\nUudesta-Seelannista kotoisin oleva laulaja Kelsy Karter on noussut yhdessä yössä koko maailman tietoisuuteen tatuoituaan poplaulaja Harry Stylesin kasvot poskeensa. 24-vuotias nainen otti tatuoinnin Stylesin 25-vuotissyntymäpäivän kunniaksi.\n– Äiti, katso mitä sain itseni tekemään, Kelsy Karter kommentoi Instagram-kuvaansa.\nJopa tatuoinnin tehnyt Romeo Lacoste on kummastellut naisen ottamaa tatuointia, tai lähinnä sitä, että Harry Stylesin kasvot ovat nyt Kelsy Karterin kasvoilla. Nykyisin Yhdysvalloissa laulajan uraa havitteleva Kelsy Karter pitää Harry Stylesiä suurimpana innoittajanaan musiikillisella saralla. Osa on epäillyt tatuointia markkinointitempuksi, eikä usko sen olevan aito.


Erkki Aho 12 11 2006, 11:12\nHeräsin normaaliin tapaani aikaisin aamulla. Huomasin pöydän olevan valmiiksi katettuna aamiasta varten ja mieluisat lahjat odottivat minua siinä. Vaimoni oli noussut keittämään isänpäivän aamukahvit jo ennen kuutta. Tänään nautimme täytekakkua, sillä isänpäivä on meidän perheessä juhlapäivä! Kakkua kului varhaisena aamuhetkenä ensin Eilan kanssa kahdestaan.\nPääkaupunkiseudulla asuva toiseksi vanhin tyttäremme Katariina onnitteli minua aamupäivällä puhelimitse ja Arttu lähetti pappalle samalla myös onnittelut. Nuorin tyttäremme Merja asuu Turussa. Hän soitti seuraavaksi isänpäiväonnittelut. Vanhin tyttäremme Marjaana tuli perheineen onnittelemaan isää ja pappaa kotiimme iltapäivällä. Ronja oli leiponut pappalle pullapojan ja tyttöjen isänpäivälahjana sain paidan jossa oli kakkien lastenlapsien käden jäljet ja lastenlasten nimet kirjailtuna paitaan. Nuorin lapsenlapsemme on 1-vuotias Saana-tyttö, joka nauttii pappan seurasta ja haluaa usein tulla pappan syliin. Isänpäivä on perheellemme merkittävä yhteinen juhla. Voin olla ylpeä lapsistani ja lastenlapsistani. Tyttöni ovat oppineet oikeat elämänarvot ja huomaavaisuuden. Pienistä asioista koostuvat ihmisen ilot. Tällaiset hetket ovat mieleenpainuvia.\nAjatus isänpäivän viettämisestä äitienpäivän tavoin on tullut Suomeen viitisenkymmentä vuotta sitten Yhdysvalloista. Perinteet eivät ole yhtä selkeitä kuin äitienpäivällä. Yhteiskunnassa isällä on tärkeä rooli. Isä edustaa korkeinta auktoriteettia, turvaa ja täysivaltaisuutta.\nMartti on minun isäni\nIsäni Martti toimi aikanaan Raution kunnanvaltuutettuna ja Raution Osuuspankin hallintoneuvoston jäsenenä. Isäni harrasti metsästystä. Serkkuni Bertta Keiski ( os. Kamunen) poika, rovasti Mikko Himanka, on tehnyt sukututkimuksemme.\nTutkimus alkaa 1400-luvun lopulta Erik Sursillista. Hänen poikansa Östen Sursill oli valtiopäivämies Uumajasta 1553-80. Pietari Arctophilacius toimi Kalajoen kirkkoherrana ja valtiopäivämiehenä. Pietarin poika Gabriel Calaminus oli Kemin kirkkoherra. Pojanpoika Peter Calamnius Kalajoella ja edelleen hänen poikansa Gabriel Calamnius Iissä kirkkoherrana. Samaan sukuun kuuluva Erik Fortelius oli lääninrovasti ja valtiopäivämies. Myös kirjailija Ilmari Kianto ja eduskunnan entinen puhemies Kauno Kleemola kuuluvat sukuumme.\nPappani isä oli Erkki Antinpoika Wig-Maunumäki-Kerola-Suomala-Hautala-Aho, s. 31.3.1828 Kälviällä. Hän muutti Kälviältä Lohtajan kautta Rautioon, jossa asui Suomalassa ja Hautalassa ennen Ahoa. Hänen puolisonsa nimi oli Maria Sofia Korpijärvi-Kelmola. Heille syntyi viisi lasta: Matti, Erkki, Juho, Maria ja Antti.\nIsoisäni oli Matti Aho, joka syntyi Kälviällä 10.8.1859 ja isoäitini Emilia s. Kukko syntyi Kalajoella 2.8.1873. Pappa oli luonteeltaan oikein mukava. Istui ja nukkui usein, koska veren kalkkeutuminen vaivasi, puhui siitä sukuvikana. Hän oli syvästi uskonnollinen.\nPerheeseen syntyi 13 lasta, joista isäni Martti oli yhdestoista ja syntyi 28.1.1912 Rautiossa. Ernst William muutti Amerikkaan 1912. Ersnt Leander muutti Kanadaan 1926. Antti oli mukana vapaussodassa Kokkolan vapautusjoukoissa ja Tampereen valloituksessa. Aili kuoli 16-vuotiaana keuhkotautiin ja Martti Mikael vuoden vanhana samana päivänä kuin siskonsa Aili.. Aino Ester kuoli 17-vuotiaana. Hänellä oli tuberkuloosi.\nIsäni taisteli sodassa jalkaväkirykmentti 29:ssä, jonka komentajana oli everstiluutnantti Paavo Susitaival. Syksyllä 1939 alkoivat uhkaavat pilvet nousta isänmaamme taivaalle. Tilanne kehittyi niin vakavaksi, että lokakuussa suoritettiin yleinen liikekannallepano. Miehet kutsuttiin ylimääräisiin kertausharjoituksiin. Raution miesten kokoontumispaikaksi oli määrätty Pöllän kansakoulu. Pihamaalla järjestäydyttiin rivistöön marssin aloittamista varten. Tilanteen vakavuus heijastui marssijoiden kasvoilta. Ilmoille kajahti sotilaille niin tuttu virsi ”Jumala ompi linnamme”. Tuskin kukaan lähtijöistä oli tätä virttä tällaisella hartaudella aikaisemmin veisannut. Näin alkoi lokakuun pimenevässä illassa marssi kohti tuntematonta määränpäätä. Näistä useat miehet palasivat valkoisissa arkuissa sankarivainajina kotikirkkomaan multaan peitettäväksi. Monessa kodissa oli silloin suru ja murhe mittaamaton. Elämä tuntui ylitsepääsemättömän vaikealta. Elämän oli kuitenkin jatkuttava.\nKolme rykmenttiä JR29, JR50 ja JR8 muodostivat sotatoimissa II-divisioonan, jonka komentajana toimi ”Kylmä Kalle” jalkaväenkenraali K.A.Heiskanen. Isäni taistelupaikkoina olivat Ilomäki, Värtsilä, Koirivaara, Hyrsylä, Somba, Peski, Teru, Kinnasvaara, Vilga, Homorovitsi, Pertjärvi, Juksova, Kiimajärvi, Juustila ja Lavola. Ilomäen taistelu alkoi 6.7.1941. Hyrsylän taistelut alkoivat 24.7.1941. Somban kylän valtaus aloitettiin 22.8.1941. Prääsässä saatiin kovaa tykistötulta vastaan. Näissä taisteluissa 7.9.1941 isäni luultiin jo kuolleen. Rautiolaisten tappiot olivat todella suuret.\nKun olin pieni, niin isäni kertoi usein sotajuttuja miesten kesken.\nHän oli ollut todellinen taistelija, mitä osoittaa monet kertomukset hänestä.\nHän rakasti isänmaataan.\nHän oli valmis tekemään kaiken voitavansa isänmaan hyväksi. Minä arvostin isääni.\nHän oli järjestyksen mies, ystävällinen, auttavainen ja taloudellisesti ajatteleva.\nHän oli rehellinen ja oikeudenmukainen mies.\nHän ei hyväksynyt mitään vilunkia missään asiassa.\nHän oli poliittisesti lähellä vennamolaisuutta. Veikko Vennamo ajoi hänen mielestään kansan asiaa eikä kumarrellut herroja.\nIsäni kuoli 9.9.1978 sydäninfarktiin. Ehdin käydä katsomassa isääni juuri ennen kertausharjoituksiani. Muistan elävästi hänen viimeisen rauhallisen katseensa ja sanansa minulle Kalajoen terveyskeskuksessa. Martti lepää Raution hautausmaalla. Meidän perheellämme on tapana viedä kynttilöitä sukumme haudoille.\nAndrey kirjoitti 09 04 2007, 19:16\nhttp://988057147f5da256ec9504cd7847758e-t.huihg897.info 988057147f5da256ec9504cd7847758e [url]http://988057147f5da256ec9504cd7847758e-b1.huihg897.inf o[/url] [url=http://988057147f5da256ec9504cd7847758e-b2.huihg897.inf o]988057147f5da256ec9504cd7847758e[/url] [u]http://988057147f5da256ec9504cd7847758e-b3.huihg897.info[ /u] e03050ea2e02bd604983470c788d56c6\nLadarius kirjoitti 01 05 2007, 16:57\nhttp://8a082d1a1aa66925e8fb5fbebea66d91-t.k90u0h.info 8a082d1a1aa66925e8fb5fbebea66d91 [url]http://8a082d1a1aa66925e8fb5fbebea66d91-b1.k90u0h.info[ /url] [url=http://8a082d1a1aa66925e8fb5fbebea66d91-b2.k90u0h.info] 8a082d1a1aa66925e8fb5fbebea66d91[/url] [u]http://8a082d1a1aa66925e8fb5fbebea66d91-b3.k90u0h.info[/u ] 86b4eaaaf8201e29470f084ce1d2d695\nHannu Kilpinen kirjoitti 04 08 2007, 16:47\nLuin Keskisuomalaisesta, että joku kirjoittaa juttua JR50:n sotaretkestä. Minulla on tähän liittyvää materiaalia melko paljon. Onko tietoa kirjoittajasta? Hannu Kilpinen 0400-544535 4.8.2007\nLars J W Holm kirjoitti 14 11 2008, 10:29\nTervehdys, Törmäsin kirjoituksesi isänpäivästä, ja huomasin että kuulut Calamnius sukuun eli Petrus Michaelis Arctophilaciuksen jälkeläisiin. Calamnius sukuseura keräilee yhteiseen rekisteriin kaikki Petruksen jälkeläiset, mutta huomaan että sinun haarasi on puutteellinen. Olisimme kiitollisia jos olisit haluakas täydentää meidän tiedot. Terveisin, Lasse Holm www.calamnius.fi\nejleppis kirjoitti 17 03 2009, 12:47\nMikä merkitys tuolla kellolla on sivun ylänurkassa?


Kuka esiintyy tässä vanhassa pastillimainoksessa? - Näyttelijät - Suomi24 Keskustelut\nKuka esiintyy tässä pastillimainoksessa vuodelta 1991? On mielestäni hyvin tutun näköinen.\nMainos alkaa kohdasta 21:00\nÄänessä on vähän samaa kuin Jukka Voutilaisen äänessä, mutta ei taida hän olla.\nJuha Hyppönen tai joku less known\nNäyttää Juha Hyppöseltä, mutta ääni ei täsmää. Veikkaisin Ari Artkivi (entinen Pöntinen).\nNo ei minustakaan Hyppösen ääneltä kuulostanut. Oli kyllä paljon samaa näköä mutta olikohan . Mutta kyllä ennen oli mainokset ihania. Olipa kiva pätkä katsoa ja aion katsoa lisää.\nYksi tunnetuimmista sarjoista missä esiintyi oli Metsolat-sarja. Näyttelijä Juha Hyppönen esitti Kari Kaukovaaraa.\nEn tiedä kuka mainoksessa esiintyy, mutta ennen mainoksissa oli paljon huumoria. Joskus myös vähän kaksimielisiäkin juttuja niin kuin yhdessä Tupla-suklaapatukkamainoksessa jostain kasarilta tai 1990-luvulta (itse muistan nähneeni saman mainoksen joskus -90 -luvulla telkkarista ja olisiko vielä niinkin myöhään kuin joskus 2000-luvun alussa), jossa miehet kiipesivät junaan pelastamaan jotain naista, joka oli vankina ja sitten yksi miehistä työnsi suklaapatukan seinänraosta toisella puolella olevalle naiselle ja mainoksessa sanottiin lause "ei taida tyttö tietää, että seinän takana on patukkaa tarjolla".


Helena Nuyttens | Raision Jumpparit ry\nAloitan nyt toista kautta Raision Jumppareissa ja siirryn aikuisten tunneista perheliikunnan ja temppukoulujen pariin. Jatkaessani Sirken jalan jälkiä, "hieman" jännittää, mutta ilolla otan haasteen vastaan.\nLasten ohjaamisesta minulle on kertynyt kokemusta vuosien varrella musiikkileikkikoulusta, aikuinen-lapsi jumpasta, perhefutiksesta ja alakoululaisten liikuntakerhoista. Oma liikuntataustani pohjautuu voimisteluun ja tanssiin. Viime vuosina olen ohjannut monipuolisesti aikuisten ryhmäliikuntaa, joogaa ja lasten tunteja.\nLapset ovat innokkaita ja ennakkoluulottomia liikkujia. Perheliikunnan riemua on parhaimmillaan se, että aikuiset ja lapset saavat yhteisen liikuntahetken ja samalla nauttivat liikunnan tuomasta energiasta ja ilosta.\nHelena Nuyttens, heinäkuussa 2018


helle helli pääsiäispyhinä | hikipisarat\nhelle helli pääsiäispyhinä\nmarjaleenaetula: 19 huhtikuun, 2019 /0 comments\nMuistan monta kylmän kalseata pääsiäistä. Tänä vuonna meitä hellitään. Eilinen päivä mökillä oli kuin lupaus lämpimästä kesästä. Pääsiäisvieraat saapuvat erissä. Jussin Esko-veli ja Arja tulevat tänään pitkäperjantaina, Anna, Samu ja Miska huomenna lauantaina ja Miikan perhe maanantaina. Juhlapyhiä on aina mukava viettää porukalla. Kävimme eilen kaupassa. Onneksi on hissi. Kolme kestokallista juhlaruokaa ja juhlajuomia painoi turhan paljon.\nKAIPASIN PÄÄSIÄISEKSI KELTAISEN LISÄKSI\nRuokalistalla on tänään kevyt illallinen. Jussi graavaa lohta, minä keittelen pilkullisia munia ja teen iltapalasalaatin. Huomenna listalla on karitsanpaistia ja kermaperunoita sekä hauskoja varrellisia kukka-ja parsakaaleja. Ei siis mikään kevytateria.\nVARRELLINEN KUKKAKAALI – UUSI TUTTAVUUS\nSunnuntaina tarjoan thaimakuja. Maanantaivieraat saavat keräilyerän sitä mitä on jäänyt. Poikasille kokkaan kermaista kalakeittoa. Se kelpaa aina.\nPääsiäinen on hyvällä mallilla. Ensimmäiset vieraat Arja ja Esko ehtivät jo lähteä.\nHerkuttelimme graavilohella, karitsanpaistilla ja kermaperunoilla. Teimme yhteisvoimin jälkiruuaksi mangorahkatortun. Minusta tuntui että aina istuttiin ruokapöydässä.\nSAMU JA MISKA HAKIVAT MÖKILTÄ VIRPOMISOKSIA\nKun Anna ja pojat tulivat, kävimme kaikki yhdessä mökillä. Lauantai oli pilvinen päivä, joten ajatus termospullokahvista keinulla ei toteutunut.\nSOHVAT SAATIIN HAJOITETTUA\nPäivän kohokohta oli, kun Esko ja Jussi purkivat Aulangontien vuodesohvat atomeiksi. Hanke oli vaivannut, sillä sohvat olivat kaamean painavat. Nyt tästäkin urakasta selvitään. Toivottavasti ne ovat jo huomenna peräkärryssä ja tiistaina kaatopaikalla.\nTänään sunnuntaina aurinko paistoi, mutta tuuli puhalteli navakasti. Kävimme linnanpuiston leikkikentällä hakemassa ruokahalua.\nToinen pääsiäispäivä oli vilkas. Miikan perhe saapui puolen päivän aikoihin Lavian suunnalta.\nTOISEN PÄÄSIÄISPÄIVÄN LOUNAS ON KATETTU\nPOJAT VIIHTYIVÄT PELIEN IHMEELLISESSÄ MAAILMASSA\nSuunnitteilla oli kylpyläpäivä. Kaikki muut pääsivät polskimaan paitsi Visa, jolla oli kuumetta. Minä jäin pojan kanssa kotimieheksi. Meillä oli mukava elokuvapäivä. Katselimme Netflixin kautta ”Nemoa etsimässä”. Kun punaposkiset uimarit tulivat, vastapaistetut letut upposivat hetkessä nälkäisiin suihin.\nJuhlaviikot jatkuvat. Vietämme lauantaina Ulpun yksivuotissynttäreitä ja seuraavalla viikolla on vappu. Eikä äitienpäiväkään ole kaukana. Säätiedotus lupaa ennätyslämpimiä kelejä. Jopa +20 astetta.


Hääkuvaaja valittu – mitä seuraavaksi? – Valokuvaaja Sonja Siikanen\nHääkuvaajan valinta on yleensä aikaa ja energiaa kuluttava prosessi, jonka päätteeksi (toivottavasti!) löytyy tyyppi, jonka tyyli, persoona ja hinta sopivat kaikki omiin suunnitelmiin ja toiveisiin.\nMitäs sitten? Mistä asioista kuvaajan kanssa kannattaa keskustella etukäteen, ja mitä ottaa huomioon omissa suunnitelmissa? Kirjoitin alle muutamia juttuja, jotka olen huomannut tärkeiksi pidemmissä dokumentaarisissa hääkuvauksissa.\nJo varaushetkellä kuvaajan kanssa sovitaan yleensä aloitus- ja lopetusaika, ehkä jopa potrettien paikka. Ensimmäiseksi kannattaa siis miettiä, haluaako kuvata potretit (1–2h kuvaajasta riippuen) ennen vai jälkeen vihkimisen, vai kenties ihan eri päivänä. Tämän jälkeen kannattaa varata pieni hetki (n. 30 min) aikataulusta lisäpotreteille ilta-auringossa juhlapaikan lähellä.\nKun aikataulu valmistuu, kannattaa se lähettää (kellonaika-arvioineen) kuvaajalle. Vieraille esitettävään aikatauluun taas ei kannata laittaa kellonaikoja, koska yllätykset ja aikataulumuutokset ovat yleisempiä kuin se, että kaikki tapahtuu suunnitellusti!\nKuvauspaikat ja rekvisiitta\nJos alue on kuvaajalle tuttua, osaa hän todennäköisesti ehdottaa toimivia potrettikuvauspaikkoja läheltä vihki- ja juhlapaikkaa. Jos kuvaaja tulee kauempaa (tai jos itsellänne on hyviä ideoita!), kannattaa mahdollisia kuvauspaikkoja laittaa ylös jo ennen palaveria.\nJos haluat kuviin jotain erityistä, kuten rekvisiittaa tai lemmikin, laita se itsellesi ylös! Hääpäivän aamu voi olla kaoottinen ja asioita unohtua. Myös sateenvarjo (mielellään valkoinen tai läpinäkyvä) on hyvä hankkia siltä varalta, että sade yllättää esimerkiksi potrettikuvausten aikana.\nKuvaajan yhteystiedot kaasoille, bestmaneille ja muille apureille\nHääpari laatii päivän rungon, mutta suurimmassa osassa kuvaamiani häitä iltaan on sisältynyt myös yllätysohjelmaa hääparille. Kuvaajaa helpottaa, jos yllätykset ovat tiedossa ja niihin on mahdollista varautua. Jos luvassa ei ole mitään suurta, riittää hyvin, että asiasta tiedotetaan juhlien aikana, mutta isommissa yllätyksistä (esim. pitkä väliohjelma tai tilanne, jossa kuvaaja joutuu poistumaan hääpaikalta) olisi kuvaajalla hyvä olla tieto jo etukäteen. Kaiken varalta kannattaa siis välittää kuvaajan yhteystiedot häätiimille ja pyytää ilmoittelemaan yllätysohjelmista!\nUsein parilla on olemassa mentaalinen lista kuvista, jotka he haluavat otettavan. Näihin voi kuulua esimerkiksi juhlapaikan dokumentointi ennen ihmisten tuloa, yhteiskuvat tietyillä kokoonpanoilla perheenjäseniä ja ystäviä, tai yksityiskohtia, kuten kakku, koristeet tai puvun kirjailut. Suurin osa tällaisista tulee otetuksi automaatiolla ammattitaitoisen kuvaajan toimesta, mutta ihan fyysinen lista toivotuista kuva-aiheista vähentää kummankin osapuolen stressiä.\nSuhtautuminen referenssikuviin on hyvin kuvaajakohtaista. Itse näen mielelläni palaverissa kuvia, joista asiakas pitää. Pyrin aina toteuttamaan asiakkaan toiveet (omaa tyyliäni kunnioittaen), ja mitä selkeämpi kuva toiveista ja asiakkaan mausta on, sitä helpompaa on mahdollistaa hyviä asiakaskokemuksia!\nKuvaaja yleensä syö mielellään vieraiden kanssa – kukaanhan ei halua itsestään kuvia, joissa syö. Pitkä päivä sujuu mukavammin, jos välissä saa lämpimän ruoan. Kuvaaja ei juurikaan istu paikallaan ruokailuaan lukuun ottamatta, joten paikka kannattaa varata jonkun pöydän nurkasta, josta pääsee myös lähtemään nopeasti liikkeelle vieraita häiritsemättä.\nKutsuun tai hääinfoon kannattaa kirjata, että paikalla on kuvaaja, ja että vieraat saavat (minun tapauksessani, tämä kannattaa aina sopia erikseen) kuvat myös omaan käyttöönsä häiden jälkeen. Näin vähennetään tilanteita, joissa kuvaaja kuvaa sitä, kun suuri osa vieraista kuvaa kännykällä. Kuvaaja on paikalle palkattu ammattilainen, joka hoitaa muistojen keräämisen, ja näin vieraat voivat keskittyä juhlimiseen! Myös juhlien alkupuolella kannattaa muiden infojen mukana mainita, että kuvaajaa saa nykäistä hihasta ja pyytää ottamaan esimerkiksi yhteiskuvia.\nOmat jännitykset / pelot\nJos arkailet jotain kohtaa omassa ulkonäössäsi, jännität hääpäivän aikataulua tai mitä tahansa muuta – jaa se kuvaajan kanssa! Itse pyrin olemaan niin sensitiivinen ja turvallinen kuvaaja, että asiakas kokee mahdolliseksi avata omia pelkojaan jo hääpalaverissa, sekä pitkin hääpäivää. Kaikki informaatio helpottaa kuvaajan työtä ja auttaa häntä kiinnittämään huomiota oikeisiin asioihin.\nKuvaajalle voi laittaa viestiä myös palaverin ulkopuolella hääpäivän lähestyessä. Jos aikataulua suunnitellessa jokin asia mietityttää tai matkan varrella tulee akuutteja kysymyksiä, aina kannattaa laittaa viestiä ja varmistaa! Hääpäivän aikana kuvaaja on myös monesti häätietopankki. Itse olen ollut järkkäämässä hääpaikan tuoleja, neuvonut akuuteissa aikataulukriiseissä, asetellut sulhasen kukkaviehettä, auttanut vaatteiden vaihdossa ja etsinyt morsiamen puhelinta pitkin juhlapaikkaa. 😀\nAvainsanat:hääaikataulu, hääkuvaaja, hääkuvaus, häästressi, hääsuunnittelu, häät, häät tulossa, mennään naimisiin, turku, valokuvaus\nEdellinen Miten valita hääkuvaaja?